cyanic-selkie/wikianc huggingface dataset:
ത്രീ ബിൽബോർഡ്സ് ഔട്ട്‌സൈഡ് എബ്ബിംഗ്, മിസ്സോറി
90-ാമത് അക്കാദമി അവാർഡിൽ, മികച്ച ചിത്രം, മികച്ച ഒറിജിനൽ തിരക്കഥ, മികച്ച നടി (മക്ഡോർമണ്ട്), മികച്ച സഹ നടൻ (ഹാരേൽസണും റോക്വെല്ലിനും) ഉൾപ്പെടെ ഏഴ് അക്കാദമി അവാർഡ് നാമനിർദ്ദേശങ്ങൾ ഈ ചിത്രം നേടി. 75-ാമത് ഗോൾഡൻ ഗ്ലോബ് അവാർഡുകളിൽ മികച്ച ചിത്രം, മികച്ച നടി, മികച്ച സഹനടൻ (റോക്ക്വെൽ), മികച്ച തിരക്കഥ എന്നീ വിഭാഗങ്ങളിൽ പുരസ്‌കാരം നേടി. 24-ാമത് സ്ക്രീൻ ആക്റ്റേർഴ്സ് ഗിൽഡ് അവാർഡുകളിൽ മൂന്നു ഇനങ്ങളിലും, 71-ാമത് ബ്രിട്ടീഷ് അക്കാദമി ഫിലിം അവാർഡിൽ മികച്ച ചിത്രം ഉൾപ്പെടെ അഞ്ച് അവാർഡുകളും ഈ ചിത്രം നേടി.
ബാഹ്യ കണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ബ്രിട്ടീഷ് ചലച്ചിത്രങ്ങൾ
പാവറട്ടി സെന്റ് ജോസഫ് പള്ളി
കേരളത്തിൽ തൃശ്ശൂർ ജില്ലയിലുള്ള ഒരു ക്രിസ്ത്യൻ ദേവാലയമാണ് പാവറട്ടി സെന്റ് ജോസഫ് പള്ളി. ഈ ദേവാലയം പാവറട്ടി പള്ളി എന്ന പേരിലാണ് കൂടുതലായും അറിയപ്പെടുന്നത്. ഏകദേശം ഒന്നര നൂറ്റാണ്ടോളം പഴക്കമുള്ള ഒരു പള്ളിയാണ് ഇത്. ഇവിടുത്തെ പെരുന്നാളിനോടനുബന്ധിച്ചുള്ള വെടിക്കെട്ട് പ്രശസ്തമാണ്.
ഇന്ത്യൻ പോസ്റ്റൽ ഡിപ്പാർട്ട്മെന്റ് പ്രശക്ത വിനോദസഞ്ചാര കേന്ദ്രങ്ങൾ സ്ഥിതി ചെയ്യുന്ന പോസ്റ്റ് ഓഫീസുകൾക്കും മറ്റും അനുവദിക്കുന്ന പ്രത്യേക സചിത്ര റദ്ദാക്കൽ മുദ്ര പാവറട്ടി പള്ളിക്ക് 1996 മെയ് 13 മുതൽ അനുവദിച്ചിട്ടുണ്ട്. ഈ ബഹുമതി ലഭിക്കുന്ന കേരളത്തിലെ മൂന്നാമത്തെ ക്രിസ്ത്യൻ ആരാധനാലമാണ് പവറട്ടി പള്ളി (മലയാറ്റൂർ പള്ളിയും ഭരണങ്ങാനം പള്ളിയുമാണ് മറ്റ് രണ്ട് ആരാധനാലയങ്ങൾ).
ഭൂമിശാസ്ത്രം
കേരളത്തിലെ തൃശ്ശൂർ ജില്ലയിൽ ചാവക്കാട് താലൂക്കിൽ പാവറട്ടി എന്ന സ്ഥലത്താണ് ഈ പള്ളി സ്ഥിതി ചെയ്യുന്നത്. തൃശ്ശൂരിൽ നിന്ന് 23 കിലോമീറ്റർ വടക്ക് പടിഞ്ഞാറും ഗുരുവായൂരിന് 4 കിലോമീറ്റർ തെക്കുമായാണ് പള്ളി സ്ഥിതിചെയ്യുന്നത്. അടുത്തുള്ള റെയിൽവെ സ്റ്റേഷൻ ഗുരുവായൂരും, ഏറ്റവും അടുത്തുള്ള വിമാനത്താവളം 59 കിലോമീറ്റർ അകലെയുള്ള കൊച്ചി അന്താരാഷ്ട്ര വിമാനത്താവളവുമാണ്.
ചരിത്രം
പാവറട്ടി പ്രദേശം ഒരിക്കൽ ചിറ്റത്തുകര ഇടവകയുടെ കീഴിലായിരുന്നു. ദൂരക്കൂടുതൽ പരിഗണിച്ച് തിരുക്കർമ്മ ചടങ്ങുകളുടെ സമയം അൽപ്പം ദീർഘിപ്പിക്കണമെന്ന പവറട്ടിയിൽ നിന്നുള്ള ആളുകളുടെ അഭ്യർത്ഥനകളെ ചിറ്റത്തുകരയിലെ പള്ളി ഉദ്യോഗസ്ഥർ അവഗണിച്ചതിനാൽ, സ്വന്തമായി ഒരു പള്ളി പണിയാൻ പവറട്ടിയിൽ നിന്നുള്ള വിശ്വാസികൾ തീരുമാനിക്കുകയും, അത് പിന്നീട് സെന്റ് ജോസഫ് പള്ളിയായി മാറുകയാണുമുണ്ടായത്.
1876 ഏപ്രിൽ 13 ന് പെസഹ വ്യാഴാഴ്ചയാണ് ഒരു താൽക്കാലിക പള്ളി പണിത് വിശുദ്ധീകരിച്ച് ആരാധനയ്ക്ക് തുറന്നുകൊടുത്തത്. താമസിയാതെ തന്നെ പ്രധാന പള്ളി പണിയാൻ തീരുമാനിക്കുകയും 1880 ൽ പുതിയ പള്ളി വിശ്വാസികൾക്ക് തുറന്ന് കൊടുക്കുകയും ചെയ്തു. വിശ്വാസികളുടെ എണ്ണം വർദ്ധിച്ച് പള്ളി ഹാളിന് ഉൾക്കൊള്ളാൻ കഴിയാതായപ്പോൾ, 1934 ൽ പ്രധാന ബലിപീഠത്തിന് അഭിമുഖമായി തെക്ക് ഭാഗത്തേക്ക് വിശാലമായ ഒരു ഹാൾ നിർമ്മിച്ചു, പിന്നീട് 1961 ൽ മറ്റൊന്ന് വടക്ക് ഭാഗത്തേക്കും നിർമ്മിച്ചു. 1975 ലും പിന്നീട് 2004 ലും പള്ളി പുതുക്കി പണിതു. പോർച്ചുഗീസ് വാസ്തു ശൈലിയിൽ നിർമ്മിച്ച ദേവാലയത്തിന്റെ അൾത്താര അതേപടി നിലനിർത്തിക്കൊണ്ടാണ് ഈ രണ്ട് വർഷങ്ങളിലും പള്ളിപുതുക്കി പണിതത്.
പാവറട്ടി പെരുന്നാൾ
ഈസ്റ്ററിനുശേഷം വരുന്ന മൂന്നാമത്തെ ഞായറാഴ്ചയാണ് പാവറട്ടി പള്ളി പെരുന്നാൾ. കേരളത്തിലെ ഏറ്റവും പ്രധാനപ്പെട്ട പള്ളി പെരുന്നാളുകളിൽ ഒന്നാണ് ഇത്. 2019 ൽ നടന്നത് 143 മത് പെരുന്നാൾ ആയിരുന്നു. 2020 ൽ കൊറോണ വ്യാപനം മൂലം പെരുന്നാൾ നടത്തിയില്ല.
അവലംബം
വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
ഹെൽപ്പ് സിൻഡ്രോം
ഹെൽപ്പ് സിൻഡ്രോം ഗർഭത്തിൻറെ ഒരു സങ്കീർണതയാണ് ഇംഗ്ലീഷ്:HELLP syndrome ; hemolysis, elevated liver enzymes, and low platelet count (ഹീമോലിസിസ്, ഉയർന്ന ലിവർ എൻസൈമുകൾ, കുറഞ്ഞ പ്ലേറ്റ്ലെറ്റ് എണ്ണം) എന്നതിന്റെ ചുരുക്കപ്പേരാണ് ഹെൽപ്പ് എന്നത്. ഇത് സാധാരണയായി ഗർഭത്തിൻറെ അവസാന മൂന്ന് മാസങ്ങളിലോ അല്ലെങ്കിൽ പ്രസവത്തിന് തൊട്ടുപിന്നാലെയോ ആരംഭിക്കുന്നു. ക്ഷീണം, ദ്രാവകം നിലനിർത്തൽ, തലവേദന, ഓക്കാനം, മുകളിൽ വലത് വയറുവേദന, കാഴ്ച മങ്ങൽ, മൂക്കിൽ നിന്ന് രക്തസ്രാവം, പിടിച്ചെടുക്കൽ എന്നിവ ലക്ഷണങ്ങളിൽ ഉൾപ്പെടാം. സങ്കീർണതകളിൽ പ്രചരിപ്പിച്ച ഇൻട്രാവാസ്കുലർ കോഗ്യുലേഷൻ, പ്ലാസന്റൽ അബ്ര്യൂഷൻ, വൃക്കയുടെ അപചയം എന്നിവ ഉൾപ്പെടാം.
ഇതിന്റെ കാരണം അജ്ഞാതമാണ്. പ്രീ-എക്ലാംസിയ അല്ലെങ്കിൽ എക്ലംപ്സിയയുമായി ബന്ധപ്പെട്ടാണ് ഈ അവസ്ഥ ഉണ്ടാകുന്നത്. മറ്റ് അപകട ഘടകങ്ങളിൽ മുമ്പ് സിൻഡ്രോം ഉണ്ടായിരുന്നതും 25 വയസ്സിന് മുകളിലുള്ള പ്രായവും ഉൾപ്പെടുന്നു. അസാധാരണമായ പ്ലാസന്റൽ വികസനം ആണ് അടിസ്ഥാനമായി ഇത് രൂപപ്പെടാൻ കാരണം. ചുവന്ന രക്താണുക്കളുടെ തകർച്ചയുടെ (600 U/L-ൽ കൂടുതലുള്ള ലാക്‌റ്റേറ്റ് ഡീഹൈഡ്രജനേസ് ), 70 U/L-ൽ കൂടുതലുള്ള അസ്പാർട്ടേറ്റ് ട്രാൻസ്മിനേസ്, 100×10 9 /l-ൽ താഴെയുള്ള പ്ലേറ്റ്‌ലെറ്റുകൾ എന്നിവ കണ്ടെത്തുന്ന രക്തപരിശോധനയെ അടിസ്ഥാനമാക്കിയാണ് രോഗനിർണയം. എല്ലാ മാനദണ്ഡങ്ങളും നിലവിലില്ലെങ്കിൽ, അവസ്ഥ അപൂർണ്ണമാണ് എന്ന് വിലയിരുത്തപ്പെടുന്നു.
നീരുറവ
ഭൂമിക്കുള്ളിൽ ഉദ്ഭവിച്ച് ബാഹ്യപ്രേരണകളില്ലാതെ സ്വയം ബഹിർഗമിക്കുന്ന ജലമാണ് നീരുറവ.
ഉൽപ്പത്തി
ഭൂതലത്തിൽ പതിക്കുന്ന മഴവെള്ളം ഭൂവൽക്കത്തിനുള്ളിലേക്ക് ഊർന്നിറങ്ങുന്നു. താഴോട്ടു പോയാൽ ഒടുവിൽ അത് അന്തർവ്യാപകത്വം ഇല്ലാത്ത ശിലാതലങ്ങളിലെത്തുന്നു. അന്തർവ്യാപകത്വം ഇല്ലാത്തതും ഉള്ളതുമായ ശിലാപടലങ്ങൾ സന്ധിക്കുന്ന ഭാഗത്ത് വെള്ളം കെട്ടിക്കിടക്കുന്നു. കൂടുതൽ ജലം വന്നു ചേരുന്നതിനനുസരിച്ച് ജലപീഠത്തിന്റെ നിരപ്പ് ക്രമേണ ഉയരും. ഈ ജലം ഒരു ജലശീർഷമായി രൂപപ്പെടുന്നു. ഭൂഗുരുത്വാകർഷണത്തിനു വിധേയമായി, പാറയിടുക്കുകളുടെ ചായ്വനുസരിച്ച് ചലീക്കാൻ തുടങ്ങുന്ന ഈ ജലം കുന്നിൻ ചെരിവുകളിൽ കണ്ടെത്തുന്ന ബഹിർഗമന മാർഗ്ഗങ്ങളിലൂടെ നീരുറവയായി പുറത്തുവരുന്നു. തടസ്സമില്ലാതെ ജലം പുറത്തു വരാൻ സൗകര്യം നൽകുന്ന സന്ധികൾ, വിള്ളലുകൾ, സൂക്ഷ്മരന്ധ്രങ്ങളുള്ള ശിലാതലങ്ങൾ എന്നിവയുള്ള പ്രദേശങ്ങളിലാണ് നീരുറവകൾ സാധാരണയായി കാണപ്പെടുന്നത്. ഭൂവൽക്കത്തുള്ള ഭ്രംശങ്ങളുടെ ഫലമായും നീരുറവകൾ കാണപ്പെടാം.
നീർവ്യാപ്തി
നീരുറവയിലെ വെള്ളത്തിൽ അനേകം ലവണങ്ങൾ കണ്ടുവരുന്നു. പാറക്കെട്ടുകൾക്കിടയിലൂടെ ഒഴുകുന്നതുകൊണ്ടാണിത്. ചില നീരുറവകളിൽ കാർബൺ ഡൈ ഓക്സൈഡ് കുമിളകൾ കാണപ്പെടുന്നു. നീരുറവകളിൽ നിന്നും ലഭിക്കുന്ന വെള്ളം മിനറൽ വാട്ടർ എന്ന പേരിൽ വിപണിയിൽ ലഭ്യമാണ്. സോഡിയം ലവണങ്ങൾ അടങ്ങിയിരിക്കുന്ന നീരുറവകളെ സോഡാ നീരുറവകൾ എന്ന് വിളിക്കുന്നു. നീരുറവകൾക്ക് ചുറ്റും സ്പാ ടൗണുകൾ രൂപംകൊള്ളാറുണ്ട്.
ഉപയോഗങ്ങൾ
നീരുറവയിൽ നിന്നുള്ള ജലം കുടിക്കാനും, ഗാർഹിക ആവശ്യങ്ങൾക്കും, നനയ്ക്കാനും, വൈദ്യുതി ഉത്പാദിപ്പിക്കാനും, സഞ്ചാരത്തിനും ഉപയോഗിക്കുന്നു. ചില നീരുറവകൾ പുണ്യ ഉറവകളായി കണക്കാക്കപ്പെടുന്നതിനാൽ ഇവിടങ്ങളിൽ കുളിക്കാൻ ധാരാളം വിശ്വാസികൾ എത്താറുണ്ട്.
അവലംബം
വർഗ്ഗം:ജലശാസ്ത്രം വർഗ്ഗം:കുടിവെള്ളം വർഗ്ഗം:ജലാശയങ്ങൾ
മേരികുളം
ഇടുക്കി ജില്ലയിൽ ഇടുക്കി താലൂക്കിൽ.അയ്യപ്പൻകോവിൽ വില്ലേജിൽ.കട്ടപ്പന ബ്ലോക്ക് പഞ്ചായത്തിൽ.അയ്യപ്പൻ കോവിൽ ഗ്രാമപഞ്ചായത്ത്ൽ സ്ഥിതി ചെയ്യുന്ന ഒരു ഗ്രാമമാണ് മേരികുളം. ഭാരത സർക്കാർ 1948 ൽ ഭഷ്യക്ഷാമം പരിഹരിക്കുന്നതിനും നമ്മുടെ സംസ്ഥാനത്തെ ഭക്ഷ്യ സ്വയംപര്യാപ്തതയിൽ എത്തിക്കുന്നതിനുമായി ആവിഷ്കരിച്ച പദ്ധതിയായ ഗ്രാമോർ ഫുഡ് പ്രേജക്ട് ന്റെ ഫലമായി തരിശായി കിടന്ന വനമേഖലകളും റവന്യു ഭൂമിയും കൃഷി ചെയ്യാൻ കഴിവും താൽപര്യവുള്ള കർഷകർക്ക് ഭക്ഷ്യവിളകൾ കൃഷി ചെയ്യുവാനായി അലോട്ട് ചെയ്തു. നാലര വർഷത്തേക്കായിരുന്നു അലോട്ട്മെന്റ്. അങ്ങനെ അലോട്ട് ലഭിച്ച് ഇവിടെ എത്തിച്ചേർന്നവരാണ് മേരികുളത്തെ പൂർവ്വികർ. 1952 ൽ അലോട്ട്മെന്റ് കാലാവധി കഴിഞ്ഞു. കൃഷിക്കാരെ കൃഷിഭൂമിയിൽ നിന്നും കുടിയിറക്കുവാൻ ആരംഭിച്ചു. എന്നാൽ ജനങ്ങൾ കുടിയിറക്കിനെതിരെ ഒറ്റക്കെട്ടായി പ്രതിക്ഷേധിച്ചു. വഴിവക്കിൽ കുടിൽ കെട്ടി അവർ താമസിച്ചു. ഒടുവിൽ സർക്കാർ വിട്ടുവീഴ്ചക്ക് തയ്യാറായി ഭൂമി തിരിച്ചുനൽകി.1961 ൽ വീണ്ടും അതിശക്തമായ കുടിയിറക്ക് ശ്രമം നടന്നു. അതിനെയും ജനങ്ങൾ ഒറ്റകെട്ടായി തോൽപിച്ചു.ഒന്നാമത്തെ കുടിയിറക്കിനും കുടിയേറ്റത്തിന് ശേഷം കർഷകർ ഭക്ഷ്യ വിളയോടെപ്പം കുരുമുളക് ', കാപ്പി, തെങ്ങ്, കമുക്, ഏലം, ഗ്രാമ്പു, ജാതി, എന്നിവ കൃഷി ചെയ്തുവരുന്നു.1955 ൽ ഇവിടെ ഒരു ലോവർ പ്രൈമറി സ്കൂൾ സ്ഥാപിക്കാനുള്ള ശ്രമം ആരംഭിച്ചു. ഇതാണ് പിന്നീട് സെന്റ് ജോർജ്ജ്ജ് എൽ പി സ്കൂളായി മാറിയത്. 1959ൽ യു പി.സ്കൂളും 1979 ൽ ഹൈ സ്കൂളും സ്ഥാപിതമായി.2002 ൽ ഹയർ സെക്കണ്ടറി സ്കൂളും ഇവിടെ സ്ഥാപിതമായി.പെരിയാറിന്റെ തീരത്ത് സ്ഥിതി ചെയ്യുന്ന അയ്യപ്പൻകോവിൽ പുരാതന ക്ഷേത്രം മേരികുളത്തു നിന്നും 3 കിലോമീറ്റർ അകലയായി സ്ഥിതി ചെയ്യുന്നു. കുട്ടിക്കാനം -കട്ടപ്പന റോഡിലായിട്ടാണ് മേരികുളം സ്ഥിതി ചെയ്യുന്നത്.
അപിചാറ്റ് പോംഗ് വീരസെതാകുൽ
അപിചാറ്റ് പോംഗ് വീരസെതാകുൽ (ജനനം ജൂലൈ 16, 1970) സമകാലിക തായ് സിനിമാസംവിധായകനും തിരക്കഥാകൃത്തും ഫിലിം പ്രൊഡ്യൂസറുമാണ്. അദ്ദേഹത്തിന്റെ 'അങ്കിൾ ബൂണ്മി ഹു ക്യാൻ റീക്കാൾ ഹിസ് പാസ്റ്റ് ലൈവ്സ്' എന്ന ചിത്രത്തിന് 2010 ലെ കാൻ ഫിലിം ഫെസ്റ്റിവെലിലെ 'പാം ഡി ഓർ ' പുരസ്കാരം ലഭിച്ചിട്ടുണ്ട്. ട്രോപ്പിക്കൽ മെലഡി എന്ന ചിത്രത്തിന് 2004 ലെ ഫിലിം ഫെസ്റ്റിവെലിലെ ജൂറി പ്രൈസ് ലഭിച്ചിട്ടുണ്ട്. സിൻഡ്രോംസ് ആന്റ് എ സെഞ്ചുറി എന്ന സിനിമ 63മത് വൈനീസ് ഫിലിം ഫെസ്റ്റിവെലിലെ ആദ്യ തായ് സിനിമയായി മത്സരവിഭാഗത്തിൽ പ്രദർശിപ്പിക്കുയുണ്ടായി.
ഉണ്ണിയാടീചരിതം
പതിനാലാം ശതകത്തിന്റെ അവസാനം ഉണ്ടായ ചമ്പൂകാവ്യം. ശൃംഗാരവർണനാ പ്രധാനമായ മണിപ്രവാളകാവ്യമാണിത്. അപൂർണമാണ് ലഭ്യമായിട്ടുള്ള ഗ്രന്ഥം.സ്ത്രീസൗന്ദര്യപ്രശംസയെ കേന്ദ്രമാക്കിക്കൊണ്ട്  രചിച്ച വർണനപ്രധാനമായ കാവ്യമാണിത്.14-ാം ശതകത്തിലെ കേരളത്തിലെ സാമൂഹികസ്ഥിതിയിലേക്കു വെളിച്ചം വീശുന്ന കൃതിയാണ് ഇത്.
രചയിതാവ്
ഉണ്ണിയാടിക്ക് പന്ത്രണ്ടുവയസ്സായപ്പോൾ രാജസദസ്യനായിരുന്ന ദാമോദരച്ചാക്യാർ എഴുതിയ കാവ്യമാണ് ഉണ്ണിയാടീചരിതം. ഓടനാടു വാണിരുന്ന ഇരവികേരളവർമ്മന് ചെറുകര കുട്ടത്തി എന്ന നർത്തകിയിൽ ജനിച്ച പുത്രിയാണ് ഉണ്ണിയാടി. മഹോദയപുരത്തു രാമവർമ്മനുമൊത്തുള്ള ഉണ്ണിയാടിയുടെ വിവാഹം ശിവവിലാസം എന്ന കാവ്യത്തിൽ ഇദ്ദേഹം തന്നെ വർണ്ണിക്കുന്നുണ്ട്.
ഇതിവ്യത്തം
ഒരിക്കൽ പ്രാവൃട്ട് എന്നു പേരുള്ള ഗന്ധർവ സുന്ദരിയുമായി ചന്ദ്രൻ രമിച്ചതറിഞ്ഞ് ചന്ദ്രപത്‌നിയായ രോഹിണി ശപിച്ചതിനാൽ പ്രാവൃട്ട് കായംകുളം രാജാവിന്റെയും ചെറുകര കുട്ടത്തിയുടെയും മകളായി കിയൂർ ക്ഷേത്രത്തിനു സമീപമുള്ള മറ്റത്ത് നരചിങ്ങമണ്ണൂർ കൊട്ടാരത്തിൽ ജനിച്ചുവെന്നാണ് പൂർവകഥ. ഭൂമിയിൽ നിന്നു പുറപ്പെട്ട ഒരു പാട്ടുകേട്ട് ആകൃഷ്ടനായ ചന്ദ്രൻ ആ പാട്ട് ആരുടേതെന്ന് അന്വേഷിച്ചുവരാൻ സുവാകനെയും മതിദീപനെയും നിയോഗിച്ചു. അവർ അഞ്ചാം ദിവസം തിരിച്ചുചെന്ന് ചന്ദ്രനെ വിവരമറിയിച്ചു. അവരുടെ വാക്കുകളിൽ ഭൂലോകം, കേരളം, തൃശൂർ, കൊടുങ്ങല്ലൂർ, ഓടനാട്, കിയൂർ, മറ്റം എന്നീ പ്രദേശങ്ങളെക്കുറിച്ചുള്ള വർണന മനോഹരമായി കവി നിർവഹിച്ചിരിക്കുന്നു. തുടർന്ന് ചെറുകരക്കുട്ടത്തി, ഉണ്ണിയാടി, ഓരോ കാര്യലാഭത്തിനായി നരചിങ്ങമണ്ണൂർ കൊട്ടാരത്തിൽ വന്ന ആളുകൾ, ശൃംഗാര പദ്യരചനയിൽ മുഴുകിക്കഴിയുന്ന കവികൾ തുടങ്ങിയവരെ വർണിച്ചിട്ടുണ്ട്. ഇത്രയും ഭാഗമേ കിട്ടിയിട്ടുള്ളൂ.രചനാസൗഷ്ഠവത്തിൽ ഈ കാവ്യം മികച്ചുനിൽക്കുന്നു. ഗദ്യഭാഗങ്ങളും ശ്ലോകങ്ങളും ഇടകലർത്തിയിരിക്കുന്നു. പലേടത്തും ഗദ്യമാണ് കൂടുതൽ കാണുന്നത്. പിൽക്കാല മലയാള കവിതയിൽ പ്രചാരം നേടിയ വൃത്തങ്ങളുടെ ഛായയുള്ള താളാത്മകഗദ്യവും ഇടയ്ക്കു കാണുന്ന ദണ്ഡകവും ഈ കൃതിയെ ആകർഷകമാക്കുന്നു.
ഗോൾഡ് ബാഹ് ദുർബല സിദ്ധാന്തം
ഗോൾഡ് ബാഹ് ദുർബല സിദ്ധാന്തം അഥവാ ഓഡ് ഗോൾഡ് ബാഹ് സിദ്ധാന്തം അഥവാ 3-ഓഡ് സിദ്ധാന്തം ഒരു ഗണിതശാസ്ത്ര സാധ്യത ആണ്.മൂന്ന് അഭാജ്യ സംഖ്യകളുടെ തുകയായി അഞ്ചിലും ഉയർന്ന ഏതൊരു ഒറ്റ സംഖ്യയെയും രേഖപ്പെടുത്താം എന്നതാണ് ഇതിന്റെ പ്രസ്താവനാരൂപം. ഒരു അഭാജ്യ സംഖ്യ തന്നെ ഒന്നിൽ കുടുതൽ തവണ ഉപയോഗിക്കാൻ ഈ സിദ്ധാന്തം അനുവദിക്കുന്നുണ്ട്.
വർഗ്ഗം:സംഖ്യാസിദ്ധാന്തം
സിവാഷ്
അസോവ് കടലിന്റെ പടിഞ്ഞാറൻ തീരത്ത് സ്ഥിതിചെയ്യുന്ന ആയം കുറഞ്ഞ കായലാണ് സിവാഷ് - Syvash or Sivash (Russian and Ukrainian: Сива́ш; Crimean Tatar: Sıvaş or Сываш, "dirt") അറബത് സ്പിറ്റിനെ അസോവ് കടലിൽ നിന്ന് വേർത്തിരിക്കുന്നത് സിവാഷ് കായലാണ്. 2560 കിലോമീറ്റർ സ്‌ക്വയർ (990 സ്‌ക്വയർ മൈൽ) പ്രദേശം ജലത്താൽ മൂടികിടക്കുന്നതാണ് ഈ കായൽ. 10000 സ്‌ക്വയർ കിലോമീറ്ററിലധികം പ്രദേശമാണ് കായലിന്റെ ഭാഗം. സിവാഷ് കായൽ അസോവ് കടലിന്റെ കിഴക്ക് സന്ധിക്കുന്ന സ്ഥലത്തിന് ഹെനിചെസ്‌ക് കടലിടുക്ക് എന്നാണ് വിളിക്കുന്നത്. വടക്കുകിഴക്കൻ തീരത്തായി ക്രിമിയൻ ഉപദ്വീപ് സ്ഥിതിചെയ്യുന്നു.ക്രിമിയൻ പ്രദേശത്തിന്റെ നിയന്ത്രണത്തിന്റെ വിഷയത്തിൽ റഷ്യയും ഉക്രൈനും തമ്മിൽ തർക്കം നിലനിൽക്കുന്നുണ്ട്.
വിഹഗവീക്ഷണം
സിവാഷ് ഏതാണ്ട് ക്രിമിയൻ ഉപദ്വീപിന്റെ മുഖ്യഭൂമിയിൽ നിന്ന് തള്ളി നിൽക്കുന്നു. ക്രിമിയൻ ഉപദ്വീപിന്റെ സ്വയംഭരണ റിപ്പബ്ലിക്കെന്ന സ്വാഭാവിക അതിർത്തിയെന്ന നിലയിലാണ് നിലകൊള്ളുന്നത്. 110 കിലോമീറ്റർ (68 മൈൽ) നീളവും 0.27 മുതൽ എട്ടു കിലോമീറ്റർ (0.17 മൈൽ മുതൽ 5.0 മൈൽ) വീതിയുള്ള സിവാഷ് കായലാണ് അറബത് മുനമ്പിനെ അതിന്റെ കിഴക്ക് ഭാഗത്ത് അസോവ കടലിൽ നിന്ന് വേർത്തിരിക്കുന്നത്. ഹെനിചെസ്‌ക് കടലിടുക്കിന്റെ വടക്ക് ഭാഗത്ത് അസോവ് കടലും സിവാഷ് കായലും ഹെനിചെസ്‌ക് തുറമുഖത്തിന് സമീപം സന്ധിക്കുന്നു അതിന്റെ പടിഞ്ഞാറ്, പെറികോപ് മുനമ്പ് സിവാഷ് കായലിനെ കരിങ്കടലിൽ നിന്ന് വേർത്തിരിക്കുകയും ക്രിമിയയെ ഉക്രൈനുമായി ബന്ധിപ്പിക്കുകയും ചെയ്യുന്നു. സിവാഷ് കായലിന് വളരെ ആഴം കുറവാണ്. ഏറ്റവും ആഴം കൂടിയ പ്രദേശത്ത് ഏകദേശം മൂന്ന് മീറ്റർ (9.8 അടി) മാത്രമാണ്. കായലിന്റെ മിക്കവാറും പ്രദേശത്ത് അര മീറ്ററിനും ഒരു മീറ്ററിനും (18 ഇഞ്ച് മുതൽ മൂന്ന് അടി) വരെയാണ് ആഴം. അടിഭാഗം എക്കൽ മണ്ണ് കൊണ്ട് മൂടിയിരിക്കുകയാണ്. അഞ്ച് മീറ്റർ (16 അടി) വരെ ഘനമുണ്ട് ഇവക്ക്. വളരെ ആഴം കുറവായതിനാൽ, വേനൽക്കാലത്ത് വെള്ളത്തിന് ചൂടായിരിക്കും. ദുർഗന്ധം വമിക്കുന്ന മണമായിരിക്കും ചൂടുകാലത്ത്. വീതിയുള്ള ഏരിയയിൽ ബാഷ്പീകരണവും വളരെ ഉപ്പു നിറഞ്ഞതുമായ വെള്ളമാണ് സിവാഷിലേത്. ഇതിലെ വിവിധ ലവണങ്ങളുടെ അളവ് 200 മില്ല്യൺ ടൺ ആണെന്നാണ് കണക്കാക്കിയിരിക്കുന്നത്. സിവാഷിൽ ധാതു വിഭവങ്ങൾ അടങ്ങിയതായി പറയപ്പെടുന്നു. സിവാഷ് പ്രദേശം അന്താരാഷ്ട്ര പ്രാധാന്യമുള്ള കായൽപ്പാടമായാണ് അറിയപ്പെടുന്നത്. ഇതിന്റെ തീരങ്ങൾ താഴ്ന്നതും നേരിയ ചരിവുള്ളതും സദാ ചേറുനിറഞ്ഞതും ഉപ്പുരസമുള്ളതുമാണ്. വേനൽക്കാലത്ത്, സിവാഷിലെ ജലനിരപ്പ് ഗണ്യമായി കുറയുകയും കായലിന് അടിയിലെ മണ്ണ് വരണ്ട് കാണപ്പെടുകയും ചെയ്യും. ഇതിനെ സിവാഷസ് എന്നാണ് തദ്ദേശീയർ വിളിക്കുന്നത്. സിവാഷസിനെ ചിലപ്പോൾ പടിഞ്ഞാറൻ സിവാഷസ് എന്നും കിഴക്കൻ സിവാഷസ് എന്നും വേർത്തിരിക്കാറുണ്ട്. ഇവ രണ്ടും ചൊങ്കാർ കടലിടുക്ക് വഴി പരസ്പരം ബന്ധിപ്പിച്ചിരിക്കുന്നു.
ചരിത്രം
റഷ്യൻ ആഭ്യന്തര യുദ്ധകാലത്ത്, സോവിയറ്റ് ചെമ്പട പെറികോപ് -ചൊങ്കാർ സൈനിക ഓപ്പറേഷനായി സിവാഷ് മുറിച്ചു കടന്ന് അത്ഭുതം കാണിച്ചത് ഏറെ പ്രശസ്തമായിരുന്നു.
സസ്യജാലം
സിവാഷിൽ ചുവന്ന നിറത്തിൽ വളരെ സൂക്ഷ്മമായ ഉപ്പുള്ള ആൽഗയായ ഡുനാലില്ല സാലിന കണ്ടുവരുന്നുണ്ട്. സിവാഷിന്റെ കിഴക്കൻ ഭാഗങ്ങളിൽ കുറഞ്ഞ ഉപ്പ് അടങ്ങിയിട്ടുള്ള സസ്യജാലങ്ങളും മറ്റു കായൽപ്പാട സസ്യജാലങ്ങളും കാണപ്പെടുന്നുണ്ട്. മധ്യ സിവാഷിന്റെ വലിയ ദ്വീപുകളിൽ പ്രധാനമായും വിശാലമായ പുൽക്കാടുകളാൽ മൂടപ്പെട്ടിരിക്കുകയാണ്. തൂവൽ പുല്ല്, റ്റുലിപ്, അർടെമിസിയ, സാൽവിയ തുടങ്ങിയ സസ്യങ്ങളാണ് ഇവിടങ്ങളിൽ അടങ്ങിയിരിക്കുന്നത്.
അവലംബം
വർഗ്ഗം:കായലുകൾ വർഗ്ഗം:ക്രിമിയ
കൂളിങ്ങ് സിസ്റ്റം
എഞ്ചിൻ സിലിണ്ടറിനകത്ത് ഇന്ധനം ജ്വലിക്കുമ്പോൾ ഉൽപ്പാദിപ്പിക്കപ്പെടുന്ന താപോർജ്ജത്തിന്റെ നല്ലൊരു ഭാഗം എഞ്ചിൻ ഭാഗങ്ങൾ ആഗിരണം ചെയ്യുന്നു. ഇപ്രകാരം എഞ്ചിൻഭാഗങ്ങൾ ക്രമാതീതമായി ചൂടാകുമ്പോൾ എഞ്ചിന്റെ പ്രവർത്തനം തന്നെ തകരാറിലാകുന്നു. ഈ അപകടാവസ്ഥ തരണം ചെയ്യുന്നതിനുവേണ്ടിയാണ് എഞ്ചിനുകളിൽ കൂളിങ്ങ് സിസ്റ്റം ക്രമീകരിച്ചിരിക്കുന്നത്. ഈ ക്രമീകരണം മൂലം എഞ്ചിൻ ഊഷ്മാവ് എല്ലായ്പ്പോഴും ഒരു നിശ്ചിത പരിധിക്കുള്ളിലായിരിക്കും നിലനിൽക്കുന്നത്.
എയർകൂളിങു് (കാറ്റുകൊണ്ടുള്ള തണുപ്പിക്കൽ)
എയർകൂളിങ്ങ് സിസ്റ്റത്തിൽ സിലിണ്ടർ ഹെഡിനും സിലിണ്ടറിനും ചുറ്റുമുള്ള വായുവിലേക്ക് താപം കടത്തിവിട്ടാണ് എഞ്ചിൻ തണുപ്പിക്കുന്നത്. ഇത്തരം എഞ്ചിനുകളുടെ സിലിണ്ടറിന് ചുറ്റും കൂളിങ്ങ്ഫിൻസ് ഉണ്ടായിരിക്കും. കൂടുതൽ താപം കളയുന്നതിന് വായുവുമായുള്ള ബന്ധം വർദ്ധിപ്പിക്കുന്നതിനാണ് ഫിൻസുകൾ നിർമ്മിച്ചിരിക്കുന്നത്. ചില എഞ്ചിനുകളിൽ കൂളിങ്ങ് എഫിഷ്യൻസി വർധിപ്പിക്കുന്നതിനായി ചെമ്പ് സ്റ്റീൽ എന്നിവ കൊണ്ടാണ് ഫിൻസുകൾ നിർമ്മിക്കുന്നത്.എയർകൂളിങ്ങ് സിസ്റ്റത്തിൽ സിലിണ്ടർ ഹെഡിനും സിലിണ്ടറിനും ചുറ്റുമുള്ള വായുവിലേക്ക് താപം കടത്തിവിട്ടാണ് എഞ്ചിൻ തണുപ്പിക്കുന്നത്. ഇത്തരം എഞ്ചിനുകളുടെ സിലിണ്ടറിന് ചുറ്റും കൂളിങ്ങ്ഫിൻസ് ഉണ്ടായിരിക്കും. കൂടുതൽ താപം കളയുന്നതിന് വായുവുമായുള്ള ബന്ധം വർദ്ധിപ്പിക്കുന്നതിനാണ് ഫിൻസുകൾ നിർമ്മിച്ചിരിക്കുന്നത്. ചില എഞ്ചിനുകളിൽ കൂളിങ്ങ് എഫിഷ്യൻസി വർധിപ്പിക്കുന്നതിനായി ചെമ്പ് സ്റ്റീൽ എന്നിവ കൊണ്ടാണ് ഫിൻസുകൾ നിർമ്മിക്കുന്നത്.
വെള്ളം ഉപയോഗിച്ചുള്ള തണുപ്പിക്കൽ
ഇത്തരം എഞ്ചിനുകളുടെ സിലിണ്ടറിനുചുറ്റും ഒരു ജാക്കറ്റ് ഉണ്ടായിരിക്കും. ഈ ജാക്കറ്റിലൂടെ ഒഴുകുന്ന വെള്ളം സിലിണ്ടർ ഭിത്തിയിൽ നിന്നും മറ്റ് ചൂടായ എഞ്ചിൻ ഭാഗങ്ങളിൽ നിന്നും താപം ആഗിരണം ചെയ്ത് റേഡിയേറ്ററിലെത്തിക്കുന്നു. റേഡിയേറ്ററിൽ നിന്നും തണുത്ത വെള്ളം വീണ്ടും എഞ്ചിനിലേക്ക് ഒഴുകുന്നു. ഈ പ്രവർത്തനചക്രം തുടർന്ന് കൊണ്ടിരിക്കുന്നതിനാൽ എഞ്ചിന്റെ ചൂട് ഒരു നിശ്ചിത പരിധിക്കുള്ളിൽ നിലനിൽക്കപ്പെടുന്നു.
പ്രധാനമായി രണ്ടു തരത്തിലുള്ള വാട്ടർകുളിങ്ങ് സിസ്റ്റങ്ങളാണുള്ളത്.
പമ്പ് സർക്കുലേഷൻ സിസ്റ്റം
എൻജിന്റെ പ്രവർത്തനം മൂലം ഉണ്ടാകുന്ന ഹീറ്റ് കൂളിംഗ് സിസ്റ്റം ഉള്ളത് കൊണ്ടണല്ലോ കൃത്യമായ അളവിൽ ഹീറ്റ് നിലനിൽക്കുന്നത്.റേഡിയേറ്ററിൽ നിന്നും വരുന്ന coolant വാട്ടർ പമ്പ് ചെയ്ത് എൻജിൻ coolent ജാക്കറ്റിൽ കൂടി കടത്തി വിടുന്നു.അതായതു റേഡിയേറ്ററിൽ നിന്ന് വരുന്ന തണുത്ത coolant വാട്ടർ പമ്പ് കുറച്ചു കൂടി വേഗം കൂട്ടി എന്ജിനിലേക്കു എത്തിക്കുന്നു
പുറത്തേയ്ക്കുള്ള കണ്ണികൾ
വർഗ്ഗം:എൻജിൻ
നീർപ്പുഴ
ചാലിയാർ പുഴയുടെ പത്ത് പോഷകനദികളിൽ ഒന്നാണ് നീർപ്പുഴ. ഇംഗ്ലീഷ്:Neerppuzha. മലപ്പുറം ജില്ലയിലെ പോത്തുകല്ല് ഗ്രാമപഞ്ചായത്തിലെ മുണ്ടേരിയിൽ ആണ് ഈ പുഴയുടെ ഉത്ഭവസ്ഥാനം. തമ്പുരാട്ടിക്കല്ലിനടുത്ത് കമ്പിപ്പാലത്തിൽ വച്ച് ഇത് ചാലിയാറിൽ ചേരുന്നു. 2019ലെ പ്രളയത്തിൽ നീർപ്പുഴ കര കവിഞ്ഞൊഴുകി 34 കുടുംബങ്ങൾ താമസിക്കുന്ന പോത്തുകല്ല് പഞ്ചായത്തിലെ ചളിക്കൽ കോളനി തകർന്നു.
റഫറൻസുകൾ
വർഗ്ഗം:കേരളത്തിലെ നദികൾ - അപൂർണ്ണലേഖനങ്ങൾ വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വ്യാക്ക്
ഗർഭിണികൾക്ക് പ്രത്യേകവസ്തുക്കളോട് തോന്നുന്ന തീവ്രമായ ആഗ്രഹം ആണ് വ്യാക്ക്. ഗർഭകാലത്ത് സ്ത്രീകൾക്ക് പലപ്പോഴും ഏതെങ്കിലും ഭക്ഷണങ്ങളോടുള്ള ആസക്തി അനുഭവപ്പെടും. ഈ ആഗ്രഹങ്ങൾ ഉണ്ടാകാനുള്ള കാരണം കൃത്യമായി അറിയില്ല.
മോണിംഗ് സിക്‌നസ് സമയത്ത് നഷ്ടപ്പെടുന്ന പോഷകങ്ങൾ മാറ്റിസ്ഥാപിക്കുന്നതിന് വേണ്ടിയാണ് ഈ ആസക്തികൾ എന്ന് സിദ്ധാന്തമുണ്ട്. എന്നിരുന്നാലും, ഗര്ഭകാല ആസക്തി ഒരു പോഷകാഹാരത്തിന് പകരം ഒരു സാമൂഹിക പ്രവർത്തനമാണ് എന്നതിന് കാര്യമായ തെളിവുകളുണ്ട്. ജനപ്രിയ ഗർഭധാരണ ആസക്തികൾ സംസ്കാരങ്ങൾക്ക് അനുസരിച്ച് വ്യത്യാസപ്പെട്ടിരിക്കുന്നതിനാൽ, ഈ ആസക്തികൾ നികത്തുന്ന ഒരു കൂട്ടം പോഷക ആവശ്യങ്ങൾ ഇല്ലെന്ന് അനുമാനിക്കാം. പകരം, വിചിത്രമായ ആസക്തികൾ ഗർഭിണികളെ അവരുടെ ഗർഭാവസ്ഥയെ സൂചിപ്പിക്കാനും മറ്റുള്ളവരിൽ നിന്ന് സഹായം നേടാനും സഹായിക്കുന്നു. സ്ത്രീകൾ പലപ്പോഴും അവ്യക്തമായ ഭക്ഷണങ്ങൾ കഴിക്കാൻ കൊതിക്കുകയും സാധാരണമായവ നിരസിക്കുകയും ചെയ്യുന്നു എന്നതാണ് ഇതിന് മാന്യമായ ചില തെളിവുകൾ. മനുഷ്യ പൂർവ്വികരായ ഹോമോ ഇറക്റ്റസ് ക്കിടയിൽ ഭക്ഷണവുമായി ഗർഭിണികളുടെ ബന്ധം സാധാരണമായിരിക്കാം, ഇത് ഈ സ്വഭാവത്തിന്റെ പരിണാമത്തിന് സാധ്യമായ വിശദീകരണം നൽകുന്നു.
ചരിത്രപരമായ കാലഘട്ടത്തെയും സംസ്കാരത്തെയും ആശ്രയിച്ച് ഗർഭധാരണത്തെക്കുറിച്ചുള്ള വ്യത്യസ്ത പാരമ്പര്യങ്ങളുണ്ട്. ചില ഉദാഹരണങ്ങൾ ഇവയാണ്:
അവലംബം
വർഗ്ഗം:മനുഷ്യ ഗർഭധാരണം
റംപെൽസ്റ്റിൽറ്റ്സ്കിൻ
ഒരു ജർമ്മൻ യക്ഷിക്കഥയാണ് "റംപെൽസ്റ്റിൽറ്റ്സ്കിൻ". ചിൽഡ്രൻസ് ആന്റ് ഹൗസ്ഹോൾഡ് ടേലുകളുടെ 1812 ലെ പതിപ്പിൽ ഗ്രിം സഹോദരൻ ഇത് ശേഖരിച്ചു. ഒരു പെൺകുട്ടിയുടെ ആദ്യജാതന് പകരമായി വൈക്കോൽ സ്വർണ്ണമാക്കി മാറ്റുന്ന ഒരു ഇംപ്നെക്കുറിച്ചാണ് കഥ.
ചരിത്രം
ഡർഹാം യൂണിവേഴ്‌സിറ്റിയിലെയും നോവ യൂണിവേഴ്‌സിറ്റി ലിസ്ബണിലെയും ഗവേഷകർ പറയുന്നതനുസരിച്ച്, കഥയുടെ ഉത്ഭവം ഏകദേശം 4,000 വർഷങ്ങൾക്ക് മുമ്പാണ്. ഈ കഥയെക്കുറിച്ചുള്ള ആദ്യകാല സാഹിത്യ പരാമർശം ഒന്നാം നൂറ്റാണ്ടിൽ ഡിയോ ഓഫ് ഹാലികാർനാസ്സസിന്റെ റോമൻ ആൻറിക്വിറ്റീസ്, CE ആണ്.
പ്ലോട്ട്
മേലുദ്യോഗസ്ഥനായി തോന്നുന്നതിനായി, ഒരു മില്ലർ രാജാവിനോടും താൻ താമസിക്കുന്ന രാജ്യത്തിലെ ജനങ്ങളോടും വീമ്പിളക്കുന്നു, തന്റെ മകൾക്ക് വൈക്കോൽ സ്വർണ്ണമാക്കി മാറ്റാൻ കഴിയുമെന്ന് അവകാശപ്പെട്ടു. രാജാവ് പെൺകുട്ടിയെ വിളിച്ചു, അവളെ ഒരു ഗോപുരമുറിയിൽ പൂട്ടിയിടുന്നു. വൈക്കോലും കറങ്ങുന്ന ചക്രവും, അവൾ രാവിലെയോടെ വൈക്കോൽ സ്വർണ്ണമാക്കി മാറ്റണമെന്ന് അവൾ ആവശ്യപ്പെടുന്നു, അല്ലെങ്കിൽ അവൻ അവളെ കൊല്ലുമെന്ന് അവൾ ആവശ്യപ്പെടുന്നു. അവൾ എല്ലാ പ്രതീക്ഷകളും ഉപേക്ഷിച്ചപ്പോൾ, മുറിയിൽ ഒരു ചെറിയ മനുഷ്യൻ പ്രത്യക്ഷപ്പെട്ട് വൈക്കോൽ കറക്കുന്നു. അവളുടെ മാലയ്ക്ക് പകരമായി സ്വർണം. പിറ്റേന്ന് രാവിലെ രാജാവ് പെൺകുട്ടിയെ വൈക്കോൽ നിറച്ച ഒരു വലിയ മുറിയിലേക്ക് കൊണ്ടുപോയി. മൂന്നാം ദിവസം, പെൺകുട്ടിയെ വൈക്കോൽ നിറച്ച അതിലും വലിയ മുറിയിലേക്ക് കൊണ്ടുപോയി, ഈ മുറിയിൽ സ്വർണ്ണം നിറയ്ക്കാൻ കഴിയുമെങ്കിൽ താൻ അവളെ വിവാഹം കഴിക്കും അല്ലെങ്കിൽ അവൾക്ക് കഴിയില്ലെങ്കിൽ അവളെ വധിക്കുമെന്ന് രാജാവ് പറഞ്ഞപ്പോൾ, പെൺകുട്ടിക്ക് ഒന്നും ബാക്കിയില്ല. അവൾക്ക് വിചിത്രമായ ജീവിയെ നൽകാം. തന്റെ കടിഞ്ഞൂൽ കുഞ്ഞിനെ നൽകുമെന്ന് അയാൾ അവളിൽ നിന്ന് ഒരു വാഗ്ദത്തം വാങ്ങുന്നു, അങ്ങനെ അവൻ അവസാനമായി വൈക്കോൽ സ്വർണ്ണമാക്കി മാറ്റുന്നു.
റിച്ച് ഖാൻ ബദ്മ
ഒരു ബുറിയാത്ത് നാടോടിക്കഥയാണ് റിച്ച് ഖാൻ ബദ്മ. ഇത് ആദ്യം ശേഖരിച്ചത് ബുറിയാത്ത് നരവംശശാസ്ത്രജ്ഞനും ഫോക്ക്‌ലോറിസ്റ്റുമായ മാറ്റ്‌വി എൻ. ഖംഗലോവ് [bxr; ru; യുകെ] ആണ്. ഈ കഥ അപകീർത്തികരമായ ഭാര്യയുടെ പ്രമേയവുമായി ബന്ധപ്പെട്ടതാണ്. ആർനെ-തോംസൺ-ഉതർ സൂചികയിൽ ATU 707, "മൂന്ന് സ്വർണ്ണ കുട്ടികൾ" എന്ന് തരംതിരിച്ചിരിക്കുന്നു.
ഉറവിടം
റഷ്യൻ സ്കോളർഷിപ്പ് അനുസരിച്ച്, ഈ കഥ ബാലഗാൻസ്കിൽ രേഖപ്പെടുത്തിയിട്ടുണ്ട്.
സംഗ്രഹം
സാർ/ഖാൻ ബദ്മ മൂന്ന് ഭാര്യമാരുള്ള ഒരു ഗംഭീര കൊട്ടാരത്തിലാണ് താമസിക്കുന്നത്. മൂന്നാമത്തേത് നംതു-ഹരക്‌ഷിൻ (നംതു ഹരക്‌സിൻ) എന്നാണ്. ഒരവസരത്തിൽ, ഒരു യാത്ര കഴിഞ്ഞ് മടങ്ങുമ്പോൾ എന്താണ് തരുമെന്ന് ബദ്മ തന്റെ മൂന്ന് ഭാര്യമാരോട് ചോദിക്കുന്നത്. മൂത്ത ഭാര്യമാർ അയാൾക്ക് ഒരു പുതിയ കോട്ട് തയ്‌ക്കാമെന്ന് വാഗ്ദാനം ചെയ്യുന്നു. മൂന്നാമത്തെ ഭാര്യ അയാൾക്ക് സ്വർണ്ണ നെഞ്ചും വെള്ളിയും ഉള്ള ഒരു മകനെ പ്രസവിക്കുമെന്ന് പറഞ്ഞു. ബദ്മ അൽതായ് പർവതനിരകളിൽ കയറി വീട്ടിലേക്ക് മടങ്ങുന്നു. അസൂയാലുക്കളായ പശുക്കൾ ആൺകുട്ടിക്ക് പകരം ഒരു കറുത്ത നായ്ക്കുട്ടിയെ കടലിൽ എറിയുന്നു. ബദ്മ തന്റെ മൂന്നാമത്തെ ഭാര്യയെ ഉപദേശിക്കുന്നു. അടുത്ത തവണ അയാൾക്ക് ഒരു യാത്ര പോകേണ്ടിവരുമ്പോൾ, സ്വർണ്ണ നെഞ്ചും വെള്ളി പിൻവശവുമുള്ള മറ്റൊരു ആൺകുട്ടിക്ക് ജന്മം നൽകുമെന്ന് നംതു ഹരക്‌സിൻ വാഗ്ദാനം ചെയ്യുന്നു. ഒരിക്കൽ കൂടി, അസൂയാലുക്കളായ പശുക്കൾ ആൺകുട്ടിക്ക് പകരം ഒരു കറുത്ത നായ്ക്കുട്ടിയെ കടലിൽ എറിയുന്നു. ബദ്മയ്ക്ക് മറ്റൊരു യാത്ര പോകാനുണ്ട്, നംതു ഹരക്‌സിൻ സ്വർണ്ണ നെഞ്ചും വെള്ളി പിൻവശവുമുള്ള മറ്റൊരു ആൺകുട്ടിക്ക് ജന്മം നൽകുന്നു. അവൾ "തന്റെ സ്ലീവിൽ ഒളിച്ചിരിക്കുന്നു", പശുക്കൾ ഒരു നായ്ക്കുട്ടിയെ അതിന്റെ സ്ഥാനത്ത് നിർത്തുന്നു. മൂന്നാമത്തെ നായ്ക്കുട്ടിയെ ബദ്മ കണ്ടതിന് ശേഷം, ഭാര്യയെ കാളയുടെ തോലിൽ തുന്നിക്കെട്ടാനും വീപ്പയിലിടാനും വീപ്പ കടലിൽ എറിയാനും കൽപ്പിക്കുന്നു.
അവലംബം
വർഗ്ഗം:ഏഷ്യൻ നാടോടിക്കഥകൾ
ഇൻഫ്ളേഷൻ സിദ്ധാന്തം
പ്രപഞ്ചരൂപീകരണത്തിന്റെ തുടക്കത്തിൽ, പ്രപഞ്ചം നിലനിന്നിരുന്ന  സൂക്ഷ്‌മസ്ഥലത്തിനുണ്ടായ  അതിഭീമമായ വികാസത്തെപറ്റി പ്രതിപാദിക്കുന്ന ഭൗതിക ശാസ്‌ത്രസിദ്ധാന്തമാണ്  കോസ്‌മിക്‌ ഇൻഫ്ളേഷൻ. ബിഗ് ബാംഗിനു ശേഷം ഏകദേശം 10−36 സെക്കൻഡ് മുതൽ 10−32 സെക്കൻഡ് വരെ മാത്രമാണ് ഇൻഫ്‌ളേഷൻ നീണ്ടുനിന്നത്. ഇൻഫ്‌ളേഷൻ കാലഘട്ടത്തിനുശേഷം പ്രപഞ്ചത്തിന്റെ വികാസം തീരെ മന്ദഗതിയിലായി.
യുഎസ്ബി കില്ലർ
ഹാർഡ്‌വെയർ ഘടകങ്ങളെ തകരാറിലാക്കുന്ന ഉയർന്ന വോൾട്ടേജ് പവർ സർജുകൾ കണക്റ്റുചെയ്‌തിരിക്കുന്ന ഉപകരണത്തിലേക്ക് അയയ്‌ക്കുന്ന യുഎസ്ബി തമ്പ് ഡ്രൈവിന് സമാനമായി കാണപ്പെടുന്ന ഒരു ഉപകരണമാണ് യുഎസ്ബി കില്ലർ. പവർ സർജുകളിൽ നിന്നും ഇലക്ട്രോസ്റ്റാറ്റിക് ഡിസ്ചാർജിൽ നിന്നും സംരക്ഷണത്തിനായി ഘടകങ്ങൾ പരീക്ഷിക്കുന്നതിനാണ് ഈ ഉപകരണം രൂപകൽപ്പന ചെയ്തിരിക്കുന്നതെന്ന് അതിന്റെ നിർമ്മാതാക്കൾ അവകാശപ്പെടുന്നു; എന്നിരുന്നാലും, ക്ഷുദ്രപ്രവൃത്തിക്ക്(malicious use) നിരവധി ഉദാഹരണങ്ങളുണ്ട്, മാത്രമല്ല ഏതെങ്കിലും പ്രധാനപ്പെട്ട കമ്പനികൾ പരിശോധനയ്ക്കായി ഇത് ഉപയോഗിക്കുന്നില്ല. അജ്ഞാത യുഎസ്ബി ഡ്രൈവുകൾ പ്ലഗ് ചെയ്യുന്നതിനെതിരെ വായനക്കാർക്ക് മുന്നറിയിപ്പ് നൽകുന്ന ലേഖനങ്ങളിൽ ഈ യുഎസ്ബി പലപ്പോഴും പരാമർശിക്കപ്പെടുന്നു.
ഇൻഫ്ളേഷൻ സിദ്ധാന്തം
ഇൻഫ്‌ളേഷനു കാരണമായ കണികാ പ്രവർത്തനം എന്തെന്ന് ഇന്നും അജ്ഞാതമാണ്. ഇൻഫ്‌ളേഷൻ മോഡലുകളുടെ നിരവധി പ്രവചനങ്ങൾ നിരീക്ഷണത്തിലൂടെ സ്ഥിരീകരിച്ചിരിക്കുന്നതിനാൽ ഇൻഫ്‌ളേഷന്റെ അടിസ്ഥാന മാതൃക മിക്ക ഭൗതികശാസ്ത്രജ്ഞരും അംഗീകരിക്കുന്നുണ്ട്. എന്നിരുന്നാലും, ഗണ്യമായ ന്യൂനപക്ഷ ശാസ്ത്രജ്ഞർ ഇതിനോട് വിയോജിക്കുന്നു. ഇൻഫ്‌ളേഷനു കാരണമാകുമെന്ന് കരുതപ്പെടുന്ന സാങ്കൽപ്പിക മണ്ഡലത്തെ ഇൻഫ്ലറ്റൺ (Inflaton)എന്നാണ് വിളിക്കുന്നത്.
യുഎസ്ബി കില്ലർ
മെക്കാനിസം
ഉയർന്ന വോൾട്ടേജിൽ എത്തുന്നതുവരെ ഈ ഉപകരണം അതിന്റെ കപ്പാസിറ്ററുകളിൽ കണക്റ്റുചെയ്‌തിരിക്കുന്ന യുഎസ്ബി പവർ സ്രോതസ്സിൽ നിന്ന് വൈദ്യുതി ശേഖരിക്കുകയും തുടർന്ന് അത് ഉയർന്ന വോൾട്ടേജ് ഡാറ്റാ പിൻസിലേക്ക് ഡിസ്ചാർജ്ജ് ചെയ്യുന്നു. ഈ ഉപകരണത്തിന്റെ 2, 3 പതിപ്പുകൾ 215 മുതൽ 220 വോൾട്ട് വരെ വോൾട്ടേജ് സൃഷ്ടിച്ചേക്കാം.
ഇൻഫ്ളേഷൻ സിദ്ധാന്തം
"ഇൻഫ്‌ളേഷൻ എന്ന ആശയം വികസിപ്പിച്ചെടുത്തതിന്" ഭൗതിക ശാസ്ത്രജ്ഞരായ എം.ഐ.ടിയിലെ അലൻ ഗുത്ത്, സ്റ്റാൻഫോർഡിലെ ആൻഡ്രി ലിൻഡെ, പ്രിൻസ്റ്റണിലെ പോൾ സ്റ്റെയ്ൻ‌ഹാർട്ട് എന്നിവർ ചേർന്ന് 2002 ലെ പ്രശസ്‌തമായ ഡിറാക് സമ്മാനം പങ്കിട്ടു. ഇൻഫ്‌ളേഷൻ സിദ്ധാന്തത്തിന്റെ  കണ്ടുപിടുത്തത്തിനും വികാസത്തിനും 2012-ൽ അലൻ ഗുത്തിനും ആൻഡ്രി ലിൻഡെക്കും അടിസ്ഥാന ഭൗതികശാസ്ത്രത്തിനുള്ള ബ്രേക്ക്‌ത്രൂ സമ്മാനവും ലഭിച്ചിട്ടുണ്ട്.
അവലംബം
വർഗ്ഗം:പ്രപഞ്ചശാസ്ത്രം വർഗ്ഗം:ഭൗതിക പ്രപഞ്ചശാസ്ത്രം
യുഎസ്ബി കില്ലർ
മെക്കാനിസം
ഈ ഉപകരണത്തെ എതർകില്ലറുമായി താരതമ്യപ്പെടുത്തുമ്പോൾ, ആർ‌ജെ 45 പോലുള്ള ലോ-വോൾട്ടേജ് സോക്കറ്റുകളിലേക്ക് മെയിൻസ് ഇലക്ട്രിസിറ്റി ഒരു കൂട്ടം കേബിളുകൾ വഴി എത്തിക്കുന്നു.
മോഡലുകൾ
ഈ ഉപകരണത്തിന് വ്യത്യസ്ത മോഡലുകൾ ഉണ്ട്, ഏറ്റവും പുതിയത് യുഎസ്ബി കില്ലർ വി 3 ആണ്. യുഎസ്ബി കില്ലർ വി 2 ഉൾപ്പെടെയുള്ള മുൻ തലമുറകൾ ഡാർക്ക് പർപ്പിൾ എന്ന അപരനാമം ഉപയോഗിച്ച് ഒരു റഷ്യൻ കമ്പ്യൂട്ടർ ഗവേഷകൻ വികസിപ്പിച്ചെടുത്തു.
യുഎസ്ബി എയർ അയോണൈസറുകൾ, ക്യാമറ ഫ്ലാഷ് ഭാഗങ്ങൾ എന്നിവയിൽ നിന്ന് ഹോംമെയിഡ് ഉപകരണങ്ങൾ നിർമ്മിച്ചിട്ടുണ്ട്, ഇവ രണ്ടും തന്നെ ഉയർന്ന വോൾട്ടേജ് ഉള്ള സർക്യൂട്ടറിയാണ്. ഇതിന്റെ ഏറ്റവും പുതിയ പതിപ്പ് ഒരു സി‌സി‌എഫ്‌എൽ ഡ്രൈവറിൽ നിന്നുള്ള പീസോ ഇൻ‌വെർട്ടർ ട്രാൻ‌സ്‌ഫോർമർ ഉപയോഗിക്കുന്നു, ലളിതമായ രണ്ട് ട്രാൻസിസ്റ്റർ റെസൊണന്റ് റോയർ ഓസിലേറ്റർ, ഒരു ഷോട്ട് ടൈമർ, ഒരു സ്പാർക്ക് ഗ്യാപ് എന്നിവ സർക്യൂട്ട് പരിശോധനയ്ക്കായി 1800V ഷാർപ്പ് പൾസ് സൃഷ്ടിക്കുന്നതിനുള്ള ഭാരം കുറഞ്ഞ മാർഗമായി കുറഞ്ഞ പവർ ഉപയോഗിച്ച് ഇലക്ട്രോസ്റ്റാറ്റിക് ഡിസ്ചാർജിനെ കൂടുതൽ സ്റ്റിമുലേറ്റ് ചെയ്യുുന്നു. ആകസ്മികമായതോ അല്ലെങ്കിൽ ക്ഷുദ്രകരമായ ഉപയോഗത്തിനുള്ള സാധ്യത കുറയ്ക്കുന്നതിന് പ്രോട്ടോടൈപ്പിന് ഒരു കൗണ്ട്‌ഡൗൺ ടൈമറും അസെൻഡിംഗ് ബ്ലീപ്പിംഗ് മുന്നറിയിപ്പും ഉണ്ട്.
സാധ്യമായ പ്രതിരോധം
യുഎസ്ബി ഇംപ്ലിമെൻറേഴ്സ് ഫോറം പ്രഖ്യാപിച്ച യുഎസ്ബി-സി പ്രാമാണീകരണത്തിനായുള്ള പുതിയ ക്രിപ്റ്റോഗ്രാഫിക് ഒതന്റിക്കേഷൻ പ്രോട്ടോക്കോൾ വഴി അനധികൃത യുഎസ്ബി കണക്ഷനുകൾ നിർമ്മിക്കുന്നത് തടയുന്നതിലൂടെ ഈ ഉപകരണത്തിൽ നിന്ന് പരിരക്ഷിക്കാൻ സഹായിക്കുമെന്ന് വിശ്വസിക്കുന്നു, എന്നിരുന്നാലും ചില നിർമ്മാതാക്കൾ ഈ പ്രോട്ടോക്കോൾ മറികടക്കാൻ കഴിയുമെന്ന് അവകാശപ്പെടുന്നു. ചില ഡെവലപ്പർമാർ വിശ്വസിക്കുന്നത് ഒരു ഒപ്റ്റോകൗളറിന് ഈ ഉപകരണത്തിൽ നിന്ന് പരിരക്ഷിക്കാനാകുമെങ്കിലും പിന്നീടുള്ള പരിശോധനയിൽ നിന്ന് ഒരു ചെറിയ റൈസ് ടൈം ഹൈ വോൾട്ടേജ് പൾസ് പ്രയോഗിക്കുന്നത് ചില സെൻസിറ്റീവ് സിസ്റ്റങ്ങളെ തകരാറിലാക്കും.
കോളേജ് ഓഫ് സെന്റ് റോസ് സംഭവം
2019 ഏപ്രിലിൽ, കോളേജ് ഓഫ് സെൻറ് റോസിലെ 27 കാരനായ മുൻ ഇന്ത്യൻ വിദ്യാർത്ഥി വിശ്വനാഥ് അകുത്തോട്ട, തന്റെ കോളേജിൽ 59 വിൻഡോസ് കമ്പ്യൂട്ടറുകളും 7 ഐമാക് കമ്പ്യൂട്ടറുകളും യുഎസ്ബി കില്ലർ ഉപയോഗിച്ച് നശിപ്പിച്ചതായി കുറ്റം സമ്മതിച്ചു, അതിന്റെ ഫലമായി 50,000 ഡോളറിന്റെ നാശനഷ്ടങ്ങൾ സംഭവിച്ചു. ഏഴ് കമ്പ്യൂട്ടർ മോണിറ്ററുകളും കമ്പ്യൂട്ടർ- എൻഹാൻസ്ഡ് പോഡിയങ്ങളും അദ്ദേഹം നശിപ്പിച്ചു. 2019 ഓഗസ്റ്റിൽ അദ്ദേഹത്തിന് 12 മാസം തടവും ഒരു വർഷം നിരീക്ഷണത്തിലധിഷ്ഠിതമായ മോചനവും വിധിച്ചു. പുന:സ്ഥാപിക്കുന്നതിനുള്ള ചാർജായി 58,471 ഡോളർ നൽകാനും ഉത്തരവിട്ടു.
സിസിയാൻ
സിസിയാൻ (അർമേനിയൻ: Սիսիան) തെക്കൻ അർമേനിയയിലെ സ്യൂനിക് പ്രവിശ്യയിലെ ഒരു പട്ടണവും സിസിയാൻ നഗര സമൂഹത്തിന്റെ കേന്ദ്രവുമാണ്. യെറിവാൻ-മേഘ്രി ഹൈവേയിൽ നിന്ന് 6 കിലോമീറ്റർ തെക്ക്, തലസ്ഥാനമായ യെറിവാനിൽ നിന്ന് 217 കിലോമീറ്റർ തെക്കുകിഴക്കായും, പ്രവിശ്യാ കേന്ദ്രമായ കപ്പാനിൽ നിന്ന് 115 കിലോമീറ്റർ വടക്കുമായി വൊറോട്ടാൻ നദിയോരത്താണ് ഇത് സ്ഥിതിചെയ്യുന്നത്. 2011 ലെ സെൻസസ് പ്രകാരം പട്ടണത്തിലെ ജനസംഖ്യ 14,894 ആയിരുന്നു. 2016 ലെ ഔദ്യോഗിക കണക്ക് പ്രകാരം 12,900 ആണ് സിസിയാനിലെ ജനസംഖ്യ.
പദോൽപ്പത്തി
ഇന്നത്തെ സിസിയാൻ പട്ടണം നിലനിൽക്കുന്ന പ്രദേശം പുരാതന കാലത്തും പിന്നീട് മധ്യകാലഘട്ടത്തിലും സിസകൻ എന്നും സിസവാൻ എന്നും അറിയപ്പെട്ടിരുന്നു. മൊവ്സെസ് ഖെറെനാറ്റ്സി പറയുന്നതനുസരിച്ച്, സിസാകന്റെ പേര് - തുടർന്നുള്ള സിസിയാൻ എന്ന പേര് - ഒരു അർമേനിയൻ നാട്ടുരാജ്യമായിരുന്ന സ്യൂനിയുടെ ഐതിഹാസിക പൂർവ്വികനായ സിസാക്കിൽ നിന്ന് ഉരുത്തിരിഞ്ഞതായിരിക്കാമെന്നാണ്.
ചരിത്രം
ചരിത്രപരമായി, ആധുനിക കാല സിസിയാൻ പ്രദേശം ഗ്രേറ്റർ അർമേനിയയുടെ ഏഴാമത്തെ പ്രവിശ്യയായിരുന്ന ചരിത്രപ്രസിദ്ധമായ സ്യൂനിക്കിനുള്ളിലെ ത്സ്ഗുക്ക് കന്റോണിന്റെ ഭാഗമായിരുന്നു (അർമേനിയൻ: Ծղուկք գավառ Tsghukk gavar). ബിസി എട്ടാം നൂറ്റാണ്ടിൽ യുറാർട്ടു രാജ്യത്തിനുള്ളിലെ പഗനിസത്തിൻറെ ഒരു ശ്രദ്ധേയ കേന്ദ്രമായി ഇത് ആദ്യമായി പരാമർശിക്കപ്പെട്ടു.
ബിസി 331 നും എഡി 428 നും ഇടയിലുള്ള കാലത്ത്, സിസക്കൻ എന്നറിയപ്പെടുന്ന സിസിയാൻ പ്രദേശം യഥാക്രമം ഒറോണ്ടിഡ്, അർറ്റാക്സിയാഡ്, അർസാസിഡ് രാജവംശങ്ങളുടെ ഭരണത്തിൻ കീഴിൽ പുരാതന അർമേനിയ രാജ്യത്തിന്റെ ഭാഗമായിരുന്നു. നാലാം നൂറ്റാണ്ടിൽ, സിസാകനിനടുത്തുള്ള ഷാഘട്ട് എന്ന ചരിത്രപരമായ വാസസ്ഥലം ചരിത്രപ്രസിദ്ധമായ സ്യൂനിക്കിന്റെ ഭരണ രാജവംശമായിരുന്ന സ്യൂനിയ രാജകുടുംബത്തിൻറെ വസതിയായി മാറി. തെക്കൻ ബാഘ് കന്റോണിലെ കോട്ടകെട്ടിയ പട്ടണമായ കപാൻ 987-ൽ അർമേനിയയിലെ ബഗ്രാറ്റിഡ് രാജ്യത്തിന്റെ സംരക്ഷകത്വത്തിന് കീഴിൽ പുതുതായി സ്ഥാപിതമായ സ്യൂനിക് രാജ്യത്തിന്റെ തലസ്ഥാനമായി മാറിയ പത്താം നൂറ്റാണ്ടിന്റെ അവസാനം വരെ ഇത് ഈ പ്രദേശത്തിന്റെ ആത്മീയവും രാഷ്ട്രീയവുമായ കേന്ദ്രമായി തുടർന്നിരുന്നു.
1103-ൽ സെൽജൂക്കുകൾ ഈ പ്രദേശം ആക്രമിച്ച് കൊള്ളയടിച്ചു. 1170-ൽ സ്യൂനിക് രാജ്യത്തിന്റെ പതനത്തിനുശേഷം, അർമേനിയയിലെ മറ്റ് ചരിത്രപരമായ പ്രദേശങ്ങളോടൊപ്പം സ്യൂനിക്കും 12-ഉം 15-ഉം നൂറ്റാണ്ടുകൾക്കിടയിൽ യഥാക്രമം സെൽജുക്ക്, മംഗോളിയൻ, അക് കോയൻലു, കാരാ കൊയുൻലു ആക്രമണങ്ങളാൽ കഷ്ടപ്പെട്ടു.
പേർഷ്യൻ ഭരണം
പതിനാറാം നൂറ്റാണ്ടിന്റെ പ്രാരംഭത്തിൽ, സഫാവിഡ് പേർഷ്യയ്ക്കുള്ളിലെ എരിവാൻ ബെഗ്ലാർബെഗിയുടെ ഭാഗമായി സിസാക്കൻ മാറി. കിഴക്കൻ അർമേനിയയിലെ തുർക്കി, പേർഷ്യൻ ഭരണാധികാരികൾക്കിടയിൽ ഇത് ഘരാകിലിസ (കറുത്ത പള്ളി) എന്നാണ് അറിയപ്പെട്ടിരുന്നത്. പതിനെട്ടാം നൂറ്റാണ്ടിന്റെ തുടക്കത്തോടെ, സഫാവിഡ് പേർഷ്യയ്ക്കും അധിനിവേശ ഓട്ടോമൻ തുർക്കികൾക്കുമെതിരെ സ്യൂനിക്കിലെ അർമേനിയക്കാരുടെ വിമോചന സമരത്തിന് നേതൃത്വം നൽകിയ അർമേനിയൻ സൈനിക നേതാവ് ഡേവിഡ് ബെക്കുമായി സിസകാൻ ബന്ധപ്പെട്ടിരുന്നു. ആയിരക്കണക്കിന് പ്രാദേശിക അർമേനിയൻ ദേശസ്നേഹികളുടെ സഹായത്തോടെ 1722-ൽ ഡേവിഡ് ബെക്ക് തന്റെ യുദ്ധങ്ങൾ ആരംഭിക്കുകയും സ്യൂണിക്കിനെ മോചിപ്പക്കുകയുംചെയ്തു. 1750-ൽ സിസകാൻ/ഘരാകിലിസ പുതുതായി രൂപീകരിച്ച കരാബഖ് ഖാനേറ്റിന്റെ ഭാഗമായി.
റഷ്യൻ ഭരണം
പത്തൊൻപതാം നൂറ്റാണ്ടിന്റെ തുടക്കത്തിൽ, 1804-13 ലെ റുസോ-പേർഷ്യൻ യുദ്ധത്തിനുശേഷം റഷ്യൻ സാമ്രാജ്യവും ഖജർ ഇറാനും തമ്മിൽ 1813 ഒക്ടോബർ 24-ന് ഒപ്പുവച്ച ഗുലിസ്ഥാൻ ഉടമ്പടിയുടെ ഫലമായി സിസകാൻ/ഘരാകിലിസ മേഖല ഉൾപ്പെടെയുള്ള തെക്കൻ അർമേനിയയിലെ പല പ്രദേശങ്ങളും റഷ്യൻ സാമ്രാജ്യത്തിന്റെ ഭാഗമായി. 1828-30 കാലഘട്ടത്തിൽ, ഇറാനിയൻ നഗരങ്ങളായ ഖോയ്, സൽമാസ്റ്റ് എന്നിവിടങ്ങളിൽ നിന്നുള്ള നിരവധി അർമേനിയൻ കുടുംബങ്ങൾ ഈ പ്രദേശത്തേക്ക് കുടിയേറി. 1868-ൽ, സിസകാൻ/ഘരാകിലിസ റഷ്യൻ സാമ്രാജ്യത്തിന്റെ എലിസബത്ത്‌പോൾ ഗവർണറേറ്റിനുള്ളിൽ സാംഗേസുർസ്‌കി ഉയെസ്‌ദിന്റെ ഭാഗമായി.
അവലംബം
വർഗ്ഗം:അർമേനിയയിലെ നഗരങ്ങൾ
മിസ്റ്റർ ബട്ട്ലർ
ശശി ശങ്കറിന്റെ സംവിധാനത്തിൽ 2000ൽ പുറത്തിറങ്ങിയ ഒരു മലയാളചലച്ചിത്രമാണ് മിസ്റ്റർ ബട്ട്ലർ. ദിലീപ്, രുചിത പ്രസാദ് എന്നിവരാണ് ഇതിലെ പ്രധാന വേഷങ്ങൾ കൈകാര്യം ചെയ്തിരിക്കുന്നത്. ഒരു പാചകക്കാരന്റെ വേഷത്തിലാണ് ദിലീപ് ഈ സിനിമയിൽ അഭിനയിച്ചിരിക്കുന്നത്.1996-ൽ പുറത്തിറങ്ങിയ തമിഴ് ചിത്രമായ ഗോപാല ഗോപാലയുടെ റീമേക്കാണ് ഈ ചിത്രം.
കഥാസംഗ്രഹം
ജന്മസ്ഥലം വിട്ടുപോകാൻ നിർബന്ധിതനായ ഒരു പാചകക്കാരൻ നഗരത്തിലേക്ക് മാറിയതിന് ശേഷം വിജയവും സ്ത്രീകളിൽ ജനപ്രീതിയും ജീവിതത്തിന്റെ സ്നേഹവും കണ്ടെത്തുന്നു. എന്നിരുന്നാലും, അവന്റെ ഭൂതകാലം വർത്തമാനത്തിലേക്ക് വഴി കണ്ടെത്തുമ്പോൾ അവന്റെ പുതുതായി കണ്ടെത്തിയ സന്തോഷത്തിന് ഭീഷണിയാണ്.
പുറത്തേക്കുള്ള കണ്ണികൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:എ. സുകുമാരൻ ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ
കണിയാപുരം
തിരുവനന്തപുരത്തുനിന്ന് 14 കിലോമീറ്റർ അകലെ സ്ഥിതി ചെയ്യുന്ന ഒരു ചെറിയ പട്ടണമാണ് കണിയപുരം. കണിയാപുരം ഏരിയ പ്രധാന കേന്ദ്രം കഴക്കൂട്ടത്തും പള്ളിപ്പുറം സി.ആർ.പി.എഫ് ബേസും തമ്മിലുള്ള എൻ എച്ച് 47 ലാണ് സ്ഥിതി ചെയ്യുന്നത്. കണ്ണിയാപുരം പ്രദേശം ഒരു വിശാലമായ പ്രദേശമാണ്. കിഴക്കുഭാഗത്ത് ആണ്ടൂർക്കോണം, പടിഞ്ഞാറ് പാർവ്വതി പുത്തനാർ, തെക്ക് വെട്ടൂറദ്, പള്ളിപ്പുറം (സി.ആർ.പി.എഫ് ബേസ്) എന്നിവ വടക്കൻ. അന്ത്യാക്കോണം പഞ്ചായത്തിന്റെ ഭാഗമാണ് കനിയപുരം. ആണ്ടൂർക്കോണം ഇപ്പോഴും 3 കിലോമീറ്റർ കിഴക്കായി സ്ഥിതി ചെയ്യുന്നു. കന്യാപുരിയിലെ പ്രധാന നഗരം ആലുംമൂട് ജംഗ്ഷൻ ആണ്.
ഹോഡാ മുത്താന
അമേരിക്കയിൽ ജനിച്ച യെമൻ വംശജയായ ഒരു വനിതയാണ് ഹോഡാ മുത്താന (ജനനം: ഒക്ടോബർ 28, 1994), 2014 നവംബറിൽ ഐസിസിൽ ചേരാൻ അമേരിക്കയിൽ നിന്ന് സിറിയയിലേക്ക് കുടിയേറി. സിറിയയിൽ ഐസിസിനെതിരെ പോരാടുന്ന സഖ്യസേനയ്ക്ക് 2019 ജനുവരിയിൽ അവർ കീഴടങ്ങി. കോടതി വിധി അവരുടെ അമേരിക്കൻ പൗരത്വം റദ്ദാക്കിയതിനെത്തുടർന്ന് അമേരിക്കയിലേക്ക് തിരികെ പ്രവേശനം നിഷേധിച്ചു. ജനിക്കുമ്പോൾ അവളുടെ പിതാവ് യെമന്റെ നയതന്ത്രജ്ഞനായിരുന്നു.
മുൻകാലജീവിതം
1994 ഒക്ടോബർ 28 ന് ന്യൂജേഴ്‌സിയിലെ ഹാക്കെൻസാക്കിലാണ് മുത്താന ജനിച്ചത്. അവളുടെ പിതാവ് ഒരു യെമൻ നയതന്ത്രജ്ഞനായിരുന്നു, എന്നിരുന്നാലും ജനന സമയത്ത് അദ്ദേഹം നയതന്ത്രജ്ഞനായിരുന്നോ അതോ മാസങ്ങൾക്ക് മുമ്പ് അദ്ദേഹം രാജിവച്ചോ എന്ന കാര്യത്തിൽ തർക്കമുണ്ട്. മുത്താന അലബാമയിലെ ഹൂവറിൽ വളർന്നു. ഹൂവർ ഹൈസ്കൂളിൽ ചേർന്നു. 2014 നവംബറിൽ അമേരിക്കയിൽ നിന്ന് ഐസിസിൽ ചേരാൻ മാതാപിതാക്കൾ അവളുടെ കോളേജ് ട്യൂഷനായി നൽകിയ ഫണ്ട് ഉപയോഗിച്ചു.
ഐസിസിലെ കാലം
2014 ഡിസംബറിൽ മുത്താന ഓസ്‌ട്രേലിയൻ ജിഹാദിസ്റ്റായ അബു ജിഹാദ് അൽ ഓസ്‌ട്രേലി എന്ന പേരുള്ള സുഹാൻ റഹ്മാനെ വിവാഹം കഴിച്ചു,. ട്വിറ്ററിൽ, അമേരിക്കയിലെ സിവിലിയന്മാർക്കെതിരായ ഭീകരാക്രമണത്തിന് വേണ്ടി വാദിക്കുകയും കൂടുതൽ താമസക്കാരെ ഐസിസ് നിയന്ത്രണത്തിലുള്ള പ്രദേശത്തേക്ക് പോകാനും കാലിഫേറ്റിനെ പിന്തുണയ്ക്കാനും പ്രോത്സാഹിപ്പിക്കുകയും ചെയ്തു. തന്റെ ട്വിറ്റർ അക്കൗണ്ട് മറ്റുള്ളവർ ഹാക്ക് ചെയ്തതായി മുത്താന അവകാശപ്പെട്ടതായി ദി ഗാർഡിയൻ റിപ്പോർട്ട് ചെയ്തു. എന്നിരുന്നാലും, രണ്ട് ദിവസത്തിന് ശേഷം, 2019 ഫെബ്രുവരി 19 ന് എബിസി ന്യൂസിന് നൽകിയ അഭിമുഖത്തിൽ, വെറ്ററൻസ്, മെമ്മോറിയൽ ഡേ പരേഡുകളിൽ അമേരിക്കക്കാരെ കൊലപ്പെടുത്താൻ ആവശ്യപ്പെട്ട ട്വീറ്റിനെക്കുറിച്ച് ചോദിച്ചപ്പോൾ മുത്താന മറുപടി പറഞ്ഞു “ഞാൻ അതിനെക്കുറിച്ച് ചിന്തിച്ചു എന്ന് എനിക്ക് വിശ്വസിക്കാൻ പോലും കഴിയില്ല".
മുത്താനയുടെ ഭർത്താവ് റഹ്മാൻ 2015 മാർച്ചിൽ സിറിയയിൽ കൊല്ലപ്പെട്ടു. തുടർന്ന് ടുണീഷ്യൻ പോരാളിയെ വിവാഹം കഴിച്ച് ഒരു മകനെ പ്രസവിച്ചു. ഈ സമയത്താണ് താൻ കാലിഫേറ്റിനോടുള്ള കൂറ് ചോദ്യം ചെയ്യാൻ തുടങ്ങിയതെന്ന് മുത്താന പ്രസ്താവിച്ചു. അവളുടെ രണ്ടാമത്തെ ഭർത്താവ് 2017 ൽ മൊസൂളിൽ യുദ്ധം ചെയ്തു, അവൾ റാക്കയിൽ നിന്ന് മായാദിനിലേക്കും ഹാജിനിലേക്കും ഒടുവിൽ കിഴക്കൻ സിറിയയിലെ ഷാഫയിലേക്കും പലായനം ചെയ്തു. ഈ സമയത്ത് അവൾ ഒരു മൂന്നാമത്തെ പുരുഷനെ വിവാഹം കഴിച്ച് വിവാഹമോചനം നേടി. ജിഹാദി എൻക്ലേവ് ഏതാനും ചതുരശ്ര മൈലായി ചുരുങ്ങിയപ്പോൾ കനേഡിയൻ-യുഎസ് പൗരനായ കിംബർലി ഗ്വെൻ പോൾമാനുമായി മുത്താന ചങ്ങാത്തത്തിലായി. ഭക്ഷണം വളരെ കുറവായതിനാൽ അവർ പോഷണത്തിനായി തിളപ്പിക്കുന്ന പുല്ലായി ചുരുക്കി. എൻക്ലേവിൽ നിന്ന് രക്ഷപ്പെടാൻ ശ്രമിക്കുമെന്ന് അവർ സമ്മതിച്ചു, എന്നാൽ തകരാറുണ്ടാക്കാനുള്ള ആദ്യ ശ്രമം തന്നെ തടവിലാക്കാനും പീഡിപ്പിക്കാനും ബലാത്സംഗം ചെയ്യാനും കാരണമായെന്ന് പോൾമാൻ പറഞ്ഞു. മുത്താന ഷാഫയിൽ നിന്ന് രക്ഷപ്പെട്ട് 2019 ജനുവരി 10 ന് അമേരിക്കൻ സൈനികർക്ക് കീഴടങ്ങി. മുത്താനയെയും പോൾമാനെയും സിറിയയിലെ അൽ-ഹാൾ അഭയാർഥിക്യാമ്പിൽ പാർപ്പിച്ചു. അമേരിക്കയിലേക്ക് മടങ്ങാനുള്ള ആഗ്രഹം ഇരുവരും പ്രകടിപ്പിച്ചു.
മുത്താന, അവളുടെ പിതാവ്, ഒരു സുഹൃത്ത് എന്നിവരുമായി ബസ്ഫീഡ് 2015 ൽ ഒരു അഭിമുഖം നടത്തി. അവളുടെ പിതാവ് ഒരു സെൽ ഫോൺ നൽകിയ ശേഷം, മാതാപിതാക്കൾക്ക് അറിയാത്ത ഒരു ട്വിറ്റർ അക്കൗണ്ട് അവൾ സൃഷ്ടിച്ചു, ഇത് ഒടുവിൽ ആയിരക്കണക്കിന് അനുയായികളെ നേടി. യഥാർത്ഥ ജീവിതത്തിലും ട്വിറ്ററിലൂടെയും അവളെ അറിയുന്ന ഒരേയൊരു ആളായിരിക്കാം അവർ എന്ന് അവർ അഭിമുഖം നടത്തിയ സുഹൃത്ത് പറഞ്ഞു. അജ്ഞാതനായി തുടരാനുള്ള അവളുടെ സുഹൃത്തിന്റെ ആഗ്രഹത്തെ ബസ്‌ഫീഡ് മാനിച്ചു. മുത്താനയുടെ യഥാർത്ഥ ലോകവും ട്വിറ്ററിൽ സ്വീകരിച്ച കൂടുതൽ സമൂലമായ വ്യക്തിത്വവും തമ്മിൽ ഒരു വിടവ് ഉണ്ടെന്ന് അവർ പറഞ്ഞു, എട്ടാം ക്ലാസ് മുതൽ താൻ എളിമയുള്ള ജിൽബാബുകളും അബായകളും ധരിച്ചിരുന്നുവെന്ന് മുത്താന അവകാശപ്പെട്ടു.
ന്യൂയോർക്ക് ടൈംസിന് നൽകിയ അഭിമുഖത്തിൽ, തന്നെപ്പോലുള്ള പുതുതായി വന്ന വനിതാ അനുഭാവികളെ അവരുടെ സെൽ‌ഫോണുകൾ കീഴടങ്ങാൻ പ്രേരിപ്പിച്ചതായും പൂട്ടിയിട്ട ബാരക്കുകളിൽ ഒതുക്കിയതായും മുത്താന വിവരിച്ചു, അവിടെ ജിഹാദി പോരാളികൾക്ക് സാധ്യതയുള്ള വധുക്കളായി അവരെ കണ്ടെത്തി.
പൗരത്വം
2016 ജനുവരിയിൽ ഒബാമ അഡ്മിനിസ്ട്രേഷൻ മുത്താനയുടെ പാസ്‌പോർട്ട് റദ്ദാക്കി, ഒരു പിതാവ് നയതന്ത്ര പദവി അവസാനിപ്പിച്ചതിനെ 1995 ഫെബ്രുവരി വരെ ഔദ്യോഗികമായി രേഖപ്പെടുത്തിയിട്ടില്ലാത്തതിനാൽ താൻ ജന്മാവകാശമുള്ള പൗരനല്ലെന്ന് ഒരു കത്തിൽ പ്രസ്താവിച്ചു.
അവളെ തിരികെ രാജ്യത്തേക്ക് വരാൻ അനുവദിക്കരുതെന്ന് പ്രസിഡന്റ് ട്രംപ് സ്റ്റേറ്റ് സെക്രട്ടറി മൈക്ക് പോംപിയോയ്ക്ക് നിർദേശം നൽകി. പോംപിയോ ഒരു പത്രക്കുറിപ്പ് ഇറക്കി: “മിസ്. ഹോഡാ മുത്താന ഒരു യുഎസ് പൗരനല്ല, അവരെ അമേരിക്കയിൽ പ്രവേശിപ്പിക്കില്ല. അവർക്ക് നിയമപരമായ യാതൊരു അടിസ്ഥാനവുമില്ല, സാധുവായ യുഎസ് പാസ്‌പോർട്ടും ഇല്ല, പാസ്‌പോർട്ടിനുള്ള അവകാശവുമില്ല, അമേരിക്കയിലേക്ക് പോകാനുള്ള വിസയുമില്ല. സിറിയയിലേക്ക് പോകരുതെന്ന് എല്ലാ യുഎസ് പൗരന്മാർക്കും ഞങ്ങൾ ശക്തമായി ഉപദേശിക്കുന്നു. " അവളുടെ അഭിഭാഷകനായ ചാൾസ് സ്വിഫ്റ്റ് ജനനാവകാശ പൗരത്വം സംബന്ധിച്ച സർക്കാരിന്റെ വാദത്തെ തർക്കിക്കുന്നു, ജനിക്കുന്നതിനു ഒരു മാസം മുമ്പാണ് പിതാവിനെ നയതന്ത്ര സ്ഥാനത്ത് നിന്ന് ഡിസ്ചാർജ് ചെയ്തതെന്ന് വാദിക്കുന്നു.   2019 ഫെബ്രുവരി 21 ന് മുത്താനയുടെ പിതാവ് അഹമ്മദ് അലി മുത്താന അടിയന്തര കേസ് ഫയൽ ചെയ്തു, മുത്താനയുടെ പൗരത്വം സ്ഥിരീകരിക്കാനും അമേരിക്കയിലേക്ക് മടങ്ങാൻ അനുവദിക്കാനും ഫെഡറൽ സർക്കാരിനോട് ആവശ്യപ്പെട്ടു.
അവർക്ക് അമേരിക്കൻ പൗരത്വം ഇല്ലെന്ന് 2019 നവംബറിൽ ഒരു ഫെഡറൽ ജഡ്ജി വിധിച്ചു.
മുത്താന ഒരു യുഎസ് പൗരനല്ലെന്ന് വിധിച്ച് 2021 ജനുവരി 19 ന് ഡിസി സർക്യൂട്ട് കോടതി അപ്പീൽ ജില്ലാ കോടതിയുടെ തീരുമാനം ശരിവച്ചു.
പിന്നീടുള്ള സംഭവവികാസങ്ങൾ
2021 ഏപ്രിലിൽ ഐസിസിൽ ചേരാൻ ശ്രമിക്കുന്നതിനിടെ സഹോദരിയെ അറസ്റ്റ് ചെയ്തു.
പരാമർശങ്ങൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1994-ൽ ജനിച്ചവർ വർഗ്ഗം:CS1 maint: Multiple names: authors list വർഗ്ഗം:Pages with unreviewed translations
പൂങ്കുലകരിച്ചിൽ
കശുമാവിനെ ബാധിക്കുന്ന ഒരു കുമിൾ രോഗമാണ് പൂങ്കുലക്കരിച്ചിൽ. കോളറ്റോ ട്രൈക്കം സ്പീഷ്യസ്സ് കുമിളുകളാണ് ഇതിന് കാരണം. പൂങ്കുലകളിൽ പിങ്കു കലർന്ന തവിട്ടുനിറത്തിലുള്ള വെളുത്തുഅ പൊട്ടുകൾ പ്രത്യക്ഷപ്പെടുന്നതാണ് പ്രധാന ലക്ഷണങ്ങൾ. ഈ പൊട്ടുകൾ വലുതായി ഒന്നിച്ചുചേർന്ന് പൂങ്കുകൾ ഉണങ്ങുന്നു.
വർഗ്ഗം:വൃക്ഷങ്ങളിൽ വരുന്ന രോഗങ്ങൾ
വിക്ടർ സെർജി
റഷ്യൻ എഴുത്തുകാരനും മാർക്സിസ്റ്റ് ചിന്തകനുമായിരുന്നു വിക്ടർ സെർജി.(ഡിസം: 30, 1890 ബൽജിയം–നവം: 17, 1947) പെട്രോഗ്രാദിലെത്തിബോൾഷെവിക് പക്ഷത്തു ചേർന്ന അദ്ദേഹം പാർട്ടിയ്ക്കുവേണ്ടി പത്രപ്രവർത്തകനായും പരിഭാഷകനായും ജോലി ചെയ്തു.സ്റ്റാലിനിസ്റ്റ് വിരുദ്ധചേരിയുടെ വക്താവുമായിരുന്നു വിക്ടർ. ഇരുപതാം നൂറ്റാണ്ടിന്റെ ആദ്യാർദ്ധത്തിൽ ജീവിച്ചിരുന്ന വിപ്ലവകാരികളുടെ സമരജീവിതം പകർത്തിയ ഏഴോളം കൃതികളൂടെ കർത്താവുമായിരുന്നു വിക്ടർ.
അവലംബം
വർഗ്ഗം:റഷ്യൻ എഴുത്തുകാർ വർഗ്ഗം:1890-ൽ ജനിച്ചവർ വർഗ്ഗം:1947-ൽ മരിച്ചവർ
മാറ്റിവെയ്ക്കാവുന്ന ശരീരഭാഗങ്ങൾ
അവയവ മാറ്റം (organ transplant) എന്ന് പൊതുവിൽ പറയുന്നത് അവയവങ്ങൾ പൂർണ്ണമായോ, ചില കലകൾ (tissues )മാത്രമായോ (tissue transplant) ശസ്ത്രക്രിയയിലൂടെ മാറ്റി പകരം വയ്ക്കുന്നതിനെയാണ്. പകരം വയ്ക്കുന്ന  അവയവ ഭാഗങ്ങൾ ആ വ്യക്തിയുടെ തന്നെ ശരീരത്തിലെ മറ്റൊരു ഭാഗത്തു നിന്നുള്ളവയാണെങ്കിൽ ഓട്ടോ ട്രാൻസ്പ്ലാന്റ് (auto transplant), എന്നും മറ്റൊരു വ്യക്തിയിൽ നിന്നും (donor ദാതാവ്) ആണെങ്കിൽ അല്ലൊ ട്രാൻസ്പ്ലാന്റ് (allo transplantation) എന്നും പറയുന്നു.
മറ്റ് കലകൾ/കോശങ്ങൾ
വർഗ്ഗം:ശരീരാവയവങ്ങൾ വർഗ്ഗം:അവയവം മാറ്റിവയ്ക്കൽ
മുംബൈ ടൂറിസം
എല്ലാ വർഷവും 6 മില്യൺ വിനോദസഞ്ചാരികളെ ആകർഷിക്കുന്നതാണ് മുംബൈയിലെ ടൂറിസം, ലോകത്ത് ഏറ്റവും കൂടുതൽ സന്ദർശിക്കപ്പെടുന്ന 30-ആമത്തെ നഗരം. 20 മില്യൺ ജനസംഖ്യയുള്ള മുംബൈയാണ് ഇന്ത്യയിലെ ഏറ്റവും വലിയ നഗരം, ലോകത്തിലേ ഏറ്റവും വലിയ പത്താമത്തെ നഗരം. ഇന്ത്യയുടെ സാമ്പത്തിക, വിനോദ, വാണിജ്യ തലസ്ഥാനമാണ്‌ മുംബൈ.
മഹാരാഷ്ട്ര സംസ്ഥാനത്തിൻറെ തലസ്ഥാനമാണ് മുംബൈ, മുൻപ് ബോംബെ എന്ന പേരിലറിയപ്പെട്ടിരുന്നു. 1 കോടി 30 ലക്ഷം ആളുകൾ വസിക്കുന്ന മുംബൈ ഇന്ത്യയിലെ ഏറ്റവുമധികം ജനസംഖ്യയുള്ളതും ഏറ്റവും ജനസാന്ദ്രതയുള്ളതുമായ നഗരമാണ്. ഇന്ത്യയുടെ വ്യാവസായിക തലസ്ഥാനം എന്ന പേരിലും അറിയപ്പെടുന്നു. ഒരിക്കലും ഉറങ്ങാത്ത ഈ നഗരം ഇന്ത്യയുടെ സാമ്പത്തിക തലസ്ഥാനം കൂടിയാണ്‌. നഗരപ്രാന്തം കൂടി ഉൾപ്പെടുന്ന മുംബൈ മെട്രോപൊളിറ്റൻ പ്രദേശം 25 ദശലക്ഷം ജനസംഖ്യയോടുകൂടെ ലോകത്തിലെ തന്നെ ഏറ്റവും വലിയ ആറാമത്തെ മെട്രോ നഗരമാണ്‌.
ബീച്ചുകളും തടാകങ്ങളും
പൊതുജനങ്ങൾക്ക് പ്രവേശിക്കാവുന്ന അനവധി ബീച്ചുകൾ മുംബൈയിൽ ഉണ്ട്, അവ പ്രധാന വിനോദ സഞ്ചാര പ്രദേശങ്ങളുമാണ്. ബീച്ചുകളിൽ ഇവയും ഉൾപ്പെടുന്നു: ജുഹു ബീച്ച്, കലംബ് ബീച്ച്, മാർവി ബീച്ച്, മറൈൻ ഡ്രൈവ്, അക്സ ബീച്ച്.
കൂടാതെ മുംബൈയിലുള്ള തടാകങ്ങൾ ഇവയാണ്: പവായ് തടാകം, തുൾസി തടാകം, വിഹാർ തടാകം, ബാന്ദ്ര തലാവ്.
പാർക്കുകൾ
മുംബൈയിലെ പ്രസിദ്ധമായ പാർക്കുകളിൽ ഇവയും ഉൾപ്പെടുന്നു:
അഡ് ലാബ്സ് അക്വാമാജിക്ക, എസ്സെൽ വേൾഡ്, അഡ് ലാബ്സ് ഇമേജിക്ക, ഭവൻസ് നേച്ചർ അഡ്വെൻച്ചർ സെന്റർ, അന്ധേരി, സഞ്ജയ്‌ ഗാന്ധി നാഷണൽ പാർക്ക്‌, ദി ഹാങ്ങിംഗ് ഗാർഡൻസ് ഓഫ് മുംബൈ. മഹാരാഷ്ട്ര സംസ്ഥാനത്തിലെ താനെ, മുംബൈ, സബർബൻ എന്നിവിടങ്ങളിലായി വ്യാപിച്ചുകിടക്കുന്ന ദേശീയോദ്യാനമാണ് സഞ്ജയ് ഗാന്ധി ദേശീയോദ്യാനം. ബോറിവില്ലി ദേശീയോദ്യാനം എന്ന പേരിലും ഇത് അറിയപ്പെടുന്നു. 1975-ലാണ് ഉദ്യാനം രൂപീകൃതമായത്. ബുദ്ധമത ചരിത്രത്തിൽ വളരെ പ്രാധാന്യമുള്ള കാൻഹേരി ഗുഹകൾ ഇവിടെയാണ് സ്ഥിതി ചെയ്യുന്നത്. ഉദ്യാനത്തോട് ചേർന്ന് ഒരു സഫാരി പാർക്കുമുണ്ട്. 87 ചതുരശ്ര കിലോമീറ്ററാണ് ഉദ്യാനത്തിൻറെ വിസ്തൃതി. കദംബം, തേക്ക്, ഇന്ത്യൻ കോറൽ മരം തുടങ്ങിയ വൃക്ഷങ്ങൾ ഇവിടെ ധാരാളമായി വളരുന്നു. ഉദ്യാനത്തിൽ ഒരു മുതലസംരക്ഷണ കേന്ദ്രവും പ്രവർത്തിക്കുന്നു. പുള്ളിമാൻ, കുരക്കും മാൻ‍, ലംഗൂർ, റീസസ് കുരങ്ങ് എന്നീ ജന്തുക്കൾ ഇവിടെ അധിവസിക്കുന്നു.
കോട്ടകളും ഗുഹകളും
മുംബൈയിലെ ചരിത്രപ്രധാനമായ സ്ഥലങ്ങളിൽ കോട്ടകളും ഗുഹകളും ഉൾപ്പെടുന്നു. അവയിൽ ചിലത് ഇവയാണ്: എലിഫന്റ ഗുഹകൾ, കാനേരി ഗുഹകൾ, മാഹിം കോട്ട, ബേലാപ്പൂർ കോട്ട, ബോംബെ കാസിൽ, കാസ്റ്റെല്ല ഡി അഗ്വാഡ.
മഹാരാഷ്ട്രയിലെ മുംബൈ തുറമുഖത്തിന് സമീപം അറബിക്കടലിലുള്ള ദ്വീപിലെ ഗുഹാക്ഷേത്രമാണ് എലിഫൻന്റ ഗുഹകൾ. ഇവ ശില്പങ്ങൾ കൊണ്ട് ആകർഷകമാണ്. ഗേറ്റ്‌വേ ഓഫ് ഇന്ത്യയിൽ നിന്ന് ബോട്ടുമാർഗ്ഗം ഈ ദ്വീപുകളിൽ എത്താം. ശിവൻറെ ആരാധകരുടേതാണ് ഈ ശില്പങ്ങൾ. അർധനാരീശ്വര പ്രതിമ, കല്യാണസുന്ദര ശിവൻ, കൈലാസം ഉയർത്തുന്ന രാവണൻ, അണ്ഡകാരമൂർത്തി, നടരാജൻ എന്നീ ശില്പങ്ങളാണ് പ്രധാന ആകർഷണങ്ങൾ. 1987-ൽ എലിഫൻന്റ ഗുഹകളെ യുനെസ്കോ ലോകപൈതൃകസ്ഥാനങ്ങളിലൊന്നായി എണ്ണി.
ഫിലിം സ്റ്റുഡിയോകൾ
മുംബൈ പ്രസിദ്ധമായ ബോളിവുഡ് നഗരമാണ്. ഇരുപതിൽ അധികം ഫിലിം സ്റ്റുഡിയോകൾ ഇവിടെ സ്ഥിതിചെയ്യുന്നു.
അവലംബം
വർഗ്ഗം:മുംബൈ വർഗ്ഗം:ഇന്ത്യയിലെ വിനോദസഞ്ചാരം
പെരുങ്ങാലം
കൊല്ലം ജില്ലയിൽ കൊല്ലം താലൂക്കിൽ മൺറോതുരുത്ത് ഗ്രാമത്തിൽ പെട്ട മനോഹര ദ്വീപ്‌.മൂന്നുവശവും അഷ്ടമുടിക്കായലും ഒരുവശത്ത് കല്ലടയാറും അതിരിടുന്ന ഈ ദ്വീപിൽ നിന്നാൽ കല്ലടയാർ കായലിൽ പതിക്കുന്ന കാഴ്ച കാണാം.നാനൂറോളം കുടുംബങ്ങൾ ഇവിടെ വസിക്കുന്നു. റോഡുകളില്ല.നടവഴികൾ മാത്രം.പ്രശസ്ത നിലയിൽ പ്രവർത്തിക്കുന്ന ഒരു സർക്കാർ ഹയർ സെക്കണ്ടറി സ്കൂൾ ഇവിടെയുണ്ട്.ബ്രാഞ്ച് പോസ്റ്റ്‌ ഓഫിസുണ്ട്.ഒരു ലത്തീൻ കത്തോലിക്കാ ദേവാലയവും ഒരു ക്ഷേത്രവും ഇവിടെയുണ്ട്.അരിനല്ലൂർ,പടിഞ്ഞാറെ കല്ലട,അഷ്ടമുടി എന്നിവിടങ്ങളിൽ നിന്നും കടത്തുവള്ളമുണ്ട്.ജലഗതാഗതവകുപ്പിന്റെ ബോട്ട് സർവീസ്‌ ഇതുവഴി കടന്നു പോകുന്നു.ജനങ്ങളുടെ പ്രധാന തൊഴിൽ മീൻപിടുത്തമാണ്.വിനോദ സഞ്ചാരികളുടെ ഇഷ്ടസ്ഥലമാണ്.
വർഗ്ഗം:കൊല്ലം ജില്ലയിലെ ഗ്രാമങ്ങൾ
ബോർണിയൻ ലീഫ്ബേർഡ്
കിനബാലു ലീഫ്ബേർഡ് എന്നും അറിയപ്പെടുന്ന ബോർണിയൻ ലീഫ്ബേർഡ് (Chloropsis kinabaluensis), ഇലക്കിളി (Chloropseidae) കുടുംബത്തിൽപ്പെട്ട പക്ഷി വർഗ്ഗമാണ്. വടക്കൻ ബോർണിയോ ദ്വീപിലെ ഈർപ്പം നിറഞ്ഞ വനപ്രദേശത്താണ് ഇത് കാണപ്പെടുന്നത്. ബ്ളു-വിങ്ഡ് ലീഫ്ബേർഡ് (C. cochinchinensis) പരമ്പരാഗതമായി ഇതിന്റെ ഒരു ഉപജാതിയായി കണക്കാക്കപ്പെടുന്നു.
അവലംബം
വർഗ്ഗം:പക്ഷികൾ വർഗ്ഗം:ഇലക്കിളികൾ
ദ ലാസ്റ്റ് മുഗൾ
1857-ലെ ശിപായിലഹളക്കാലത്തെ ഡെൽഹിയുടെ പശ്ചാത്തലത്തിൽ വില്ല്യം ഡാൽറിമ്പിൾ എഴുതി 2006-ൽ പ്രസിദ്ധീകരിച്ച ഇംഗ്ലീഷ് ഭാഷയിലുള്ള ചരിത്രപുസ്തകമാണ് ദ ലാസ്റ്റ് മുഗൾ, ദ ഫോൾ ഓഫ് എ ഡൈനസ്റ്റി, ഡെൽഹി 1857 (The Last Mughal, The Fall of a Dynasty, Delhi 1857) ഡാൽറിമ്പിൾ, ഡെൽഹിയെയും മുഗൾ സംസ്കാരത്തെയും ബന്ധപ്പെടുത്തിയെഴുതിയ ചരിത്രപുസ്തകങ്ങളിൽ മൂന്നാമത്തേതാണിത്. സിറ്റി ഓഫ് ജിൻസ്, വൈറ്റ് മുഗൾസ് എന്നിവയാണ് മറ്റുള്ളവ.
1857-ലെ ഇന്ത്യൻ ലഹളയെക്കുറിച്ചുള്ള ഇംഗ്ലീഷിലുള്ള ചരിത്രരേഖകൾ മിക്കതും ബ്രിട്ടീഷ് പക്ഷപാതിത്വമുള്ളതാണ്. അതിൽനിന്നും വ്യത്യസ്തമായി ഇന്ത്യൻ വീക്ഷണത്തിലുള്ളതാണ് ഈ പുസ്തകമെന്നാണ് രചയിതാവിന്റെ അവകാശവാദം. ലഹളക്കാലത്ത് ശേഖരിക്കപ്പെട്ട, കാലങ്ങളോളം പഠനവിധേയമാകാതെയിരുന്ന മ്യൂട്ടിനി പേപ്പേഴ്സ് എന്ന ചരിത്രരേഖകളാണ് ഈ പുസ്തത്തിന്റെ പ്രധാന വിവരസ്രോതസ്.
കുറിപ്പുകൾ
വർഗ്ഗം:ചരിത്രഗ്രന്ഥങ്ങൾ വർഗ്ഗം:ഇംഗ്ലീഷ് ഗ്രന്ഥങ്ങൾ വർഗ്ഗം:1857-ലെ ഇന്ത്യൻ ലഹള വർഗ്ഗം:വില്യം ഡാൽറിമ്പിളിന്റെ പുസ്തകങ്ങൾ
തടവറ (ചലച്ചിത്രം)
പി. ചന്ദ്രകുമാർ സംവിധാനം ചെയ്ത് 1981-ൽ പുറത്തിറങ്ങിയ ഒരു മലയാള ചലച്ചിത്രമാണ്തടവറ. കഥ വി.നാരായണസ്വാമി യും തിരക്കഥയും സംഭാഷണവും  ജോസഫ് മാടപ്പിള്ളിയുമാണ് നിർവ്വഹിച്ചത്. ജയൻ, സീമ, ശങ്കരാടി, ഉമ്മർ തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ച ഈ ചിത്രം സന്തോഷ്ഫിലിംസിന്റെ ബാനറിൽ അഗസ്റ്റിൻ പ്രകാശ് നിർമ്മിച്ചതാണ്. എം.ഡി. രാജേന്ദ്രൻ, സത്യൻ അന്തിക്കാട് എന്നിവർ എഴുതിയ ഈ ചിത്രത്തിലെ ഗാനങ്ങൾക്ക് എ.ടി. ഉമ്മർ സംഗീതസംവിധാനം നിർവഹിച്ചു.
ഗാനങ്ങൾ
ഗാനങ്ങൾ :സത്യൻ അന്തിക്കാട് ഈണം :എ.ടി. ഉമ്മർ
യൂറ്റ്യൂബിൽ
തടവറ (1981)
വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:സത്യൻ അന്തിക്കാട് - ഉമ്മർ ഗാനങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:ജയൻ-സീമ ജോഡി വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
ഗ്രിം സഹോദരന്മാർ
ഗ്രിം സഹോദരന്മാർ എന്നറിയപ്പെടുന്ന Jacob (1785–1863) and Wilhelm Grimm (1786–1859), എന്നിവർ 19 ആം നൂറ്റാണ്ടിലെ ജർമ്മനിയിലെ പണ്ഡിതരായ ഭാഷാശാസ്ത്രജ്ഞരും, സാംസ്കാരികഗവേഷകരും, നിഘണ്ടുകർത്താക്കളും ഗ്രന്ഥകർത്താക്കളും ആയിരുന്നു. അവരൊരുമിച്ച്, നാടോടിക്കഥകൾ ശേഖരിക്കുകയും പുസ്തകരൂപത്തിൽ പ്രസിദ്ധീകരിക്കുകയും ചെയ്തു. അവർ ഏറ്റവും അറിയപ്പെടുന്ന നാടോടിക്കഥപറച്ചിൽകാരായിരുന്നു. "സിൻഡ്രെല" ("അഷ്പുട്ടെൽl"), "തവളരാജകുമാരൻ" ("Der Froschkönig"), "ഹെർസെലും ഗ്രേറ്റെലുംl" ("Hänsel und Gretel"), "Rapunzel", "റമ്പെൽസ്റ്റിൽറ്റ്സ്കിൻ" ("Rumpelstilzchen"), and "സ്നോവൈറ്റ്" ("Schneewittchen"). 1812ൽ ആണ് അവരുടെ ആദ്യ യക്ഷിക്കഥാസമാഹാരമായ ഗ്രിമ്മിന്റെ യക്ഷികഥകൾ/കുട്ടികളുടെയും കുടുംബത്തിന്റെയും കഥകൾ (Kinder- und Hausmärchen), പ്രസിദ്ധീകരിച്ചത്. ജർമനിയിലെ ഹനാഉ പട്ടണത്തിലാണവർ തങ്ങളുടെ ബാല്യം ചെലവൊഴിച്ചത്. 1796ൽ അവരുടെ പിതാവിന്റെ മരണം അവരെ അനേകനാൾ ദാരിദ്ര്യത്തിൽ തള്ളിവിട്ടു. അവർ രണ്ടു പേരും തുടർന്ന് മാർബർഗ് സർവകലാശാലയിൽ ചേർന്നു പഠിച്ചു. ഇക്കാലത്താണ് ജർമ്മൻ നാടോടി വിജ്ഞാനത്തിൽ അവർക്കു താത്പര്യം ജനിച്ചത്. ഈ താല്പര്യമാണവരെ ജീവിതകാലം ജർമ്മൻ നാടോടിക്കഥകൾ സമാഹരിക്കാനായി സമർപ്പിക്കാൻ ഇടയാക്കിയത്.
വർഗ്ഗം:കാല്പനികത വർഗ്ഗം:ജർമ്മനിയിലെ കുട്ടികളുടെ എഴുത്തുകാർ
അഭിമാനമേന്നഡു ഗൽഗുരാ
ത്യാഗരാജസ്വാമികൾ വിവർധനി, കുഞ്ജരി രാഗങ്ങളിൽ രചിച്ച ഒരു കൃതിയാണ് അഭിമാനമേന്നഡു ഗൽഗുരാ. തെലുഗുഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
അനുപല്ലവി
അപരാധമുലന്നി മന്നിമ്പുമയ്യ ! അഭിരാമ ! പട്ടാഭിരാമ ! നാ യെന്ദു (അഭിമാനമേന്നഡു)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:കുഞ്ജരി രാഗത്തിൽ ചിട്ടപ്പെടുത്തിയ കൃതികൾ
പള്ളിച്ചേലരു പുഴ
ഇന്ത്യയിലെ കേരളത്തിലെ ഒരു നദിയാണ് പല്ലിച്ചേലരു പുഴ. അടൂരിലെ കളരിത്തറക്കുന്നിന്റെ തെക്കൻ മലഞ്ചെരിവിൽ നിന്ന് ആരംഭിച്ച് കേരളത്തിലെ കൊല്ലം ജില്ലയിലെ കുന്നത്തൂർ, കരുനാഗപ്പള്ളി താലൂക്കുകളിലൂടെ സഞ്ചരിച്ച് കരുനാഗപ്പള്ളിക്കടുത്തുള്ള കണ്ണെട്ടിയിലെ വട്ടക്കായലുമായി ലയിക്കുന്നു
റഫറൻസുകൾ
വർഗ്ഗം:കേരളത്തിലെ നദികൾ - അപൂർണ്ണലേഖനങ്ങൾ വർഗ്ഗം:പത്തനംതിട്ട ജില്ല
കലയും കാമിനിയും
1963-ൽ പുറത്തിറങ്ങിയ മലയാളചലച്ചിത്രമാണ് കലയും കാമിനിയും. കാനം ഇ.ജെ. എന്ന തൂലികാനാമത്തിൽ അറിയപ്പെടുന്ന ഇ.ജെ. ഫിലിപ്പിന്റെ കലയും ചങ്ങലയും എന്ന ചെറുകഥയെ ആസ്പദമാക്കി പി. സുബ്രഹ്മണ്യം നിർമിച്ചതാണ് ഈ ചിത്രം. ഇതിന്റെ തിരക്കഥയു സംഭാഷനവും കാനം ഇ.ജെ തന്നെനിർവഹിച്ചു
പി. ഭാസ്കരനും മുരളിയും കൂടിഎഴുതിയ 8 പാട്ടുകൾക്ക് എം.ബി. ശ്രീനിവാസൻ സംഗീതം നൽകി. ഇ. മാധവന്റെ നൃത്തസംവിധാനം, എൻ.എസ്. മണിയുടെ ഛായാഗ്രഹണം, എം.വി. കൊച്ചാപ്പുവിന്റെ രംഗസംവിധാനം, എൻ. ഗോപാലകൃഷ്ണന്റെ ചിത്രസംയോജനം, കെ. ബലകൃഷ്ണന്റെ മേക്കപ്പ് എന്നിവയോടുകൂടി മെരിലാൻഡ് സ്റ്റുഡിയോയിൽ വച്ച് ഇതിന്റെ നിർമ്മാണം പൂർത്തിയായി. കുമാരസ്വാമി ആൻഡ് കമ്പനി വിതരണം നടത്തിയ കലയും കാമിനിയും 1963 ഡിസംബർ 21-ന് പ്രദർശനം തുടങ്ങി.
പാട്ടരങ്ങ്
ഗാനങ്ങൾ : പി. ഭാസ്കരൻ, തിരുനൈനാർക്കുറിച്ചി ഈണം : എം.ബി. ശ്രീനിവാസൻ
അവലംബം
വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- എം.ബി.എസ് ഗാനങ്ങൾ വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എൻ.എസ് മണി കാമറ ചലിപ്പിച്ച ചിത്രങ്ങാൾ
അന്ന ലിന്ദ്
ജീവിതരേഖ
സ്റ്റഫൻ- നാൻസി ലിന്ദ് ദമ്പദികളുടെ മകളായി സ്റ്റോക്ഹോമിലെ തെക്കുകിഴക്കേ പ്രാന്തപ്രദേശമായ എൻസ്കെഡെ ആഴ്സ്റ്റയിലാണ് ജനിച്ചത്. ലിന്ദ് തന്റെ 12ാം വയസ്സിൽ തന്നെ സ്വീഡിഷ് സോഷ്യൽ ഡെമോക്രാറ്റിക് യൂത്ത് ലീഗ് പ്രാദേശിക ബ്രാഞ്ച് അംഗമാവുകയും രാഷ്ട്രീയത്തിൽ ഇടപെടുകയും ചെയ്തിരുന്നു. ആ കാലങ്ങളിൽ വിയറ്റ്നാം യുദ്ധം പ്രതിഷേധിക്കുന്ന തരത്തിൽ തന്റെ പ്രവർത്തനങ്ങൾക്ക് പ്രധാന്യം നൽകിയിരുന്നു.
1982 ൽ ഉപ്പ്സാല സർവകലാശാലയിൽ നിന്നും നിയമത്തിൽ ബിരുദം നേടി. അതേ വർഷം തന്നെയാണ് അവൾ പാർലമെന്റ് മെമ്പറായി തെരഞ്ഞെടുക്കപ്പെട്ടത്. 1984 ൽ ലിന്ദ് സ്വീഡിഷ് സോഷ്യൽ ഡെമോക്രാറ്റിക് യൂത്ത് ലീഗ് ആദ്യ വനിതാ പ്രസിഡന്റായി. ലിന്ദ് പ്രസിഡന്റായിരുന്ന ആറു വർഷം അന്താരാഷ്ട്ര കാര്യങ്ങളിൽ കൃത്യമായ പ്രതിബദ്ധത അടയാളപ്പെടുത്തുന്ന രീതിയിലുള്ള പ്രവർത്തനങ്ങളാണ് ചെയ്തിരുന്നത്.
രാഷ്ട്രീയ ജീവിതം
ലിന്ദ് 1982 മുതൽ 1985 വരെയും പിന്നീട് 1998 മുതൽ 2003 ൽ കൊല്ലപ്പെടുന്നവരെയും പാർലമെന്റിൽ സേവനമനുഷ്ടിച്ചു. 1991 മുതൽ 1994 വരെ അവൾ സംസ്കാരം-പരിസ്ഥിതി കമ്മീഷണറായും സ്റ്റോക്ക്‌ഹോം മേ.റായും പ്രവർത്തിച്ചു. 1994 ൽ ഒരു സോഷ്യൽ ഡെമോക്രാറ്റിക് പാർട്ടി വിജയച്ച ശേഷം പ്രധാനമന്ത്രി Ingvar Carlsson ലിന്ദിനെ പരിസ്ഥിതി മന്ത്രിയായി നിയമിച്ചു. ആപൽക്കരമായ രാസ പദാർത്ഥങ്ങളുമായി ബന്ധപ്പെട്ടുള്ള യൂറോപ്യൻ യൂണിയൻ നിയമനിർമ്മാണത്തിനെതിരെ പ്രവർത്തിച്ചു.
വധം
സെപ്തംബർ 10 ന് ഉച്ചയ്ക്ക് സ്റ്റോക്ക്‌ഹോമിൽ വെച്ചു നടന്ന ഒരു കത്തി ആക്രമണത്തിരയായ ലിന്ദ് 2003 സെപ്റ്റംബർ 11  രാവിലെ മരിച്ചു. Nordiska Kompaniet ഡിപ്പാർട്ട്മെന്റ് സ്റ്റോറിൽ ലേഡീസ് വിഭാഗത്തിൽ ഷോപ്പിംഗ് നടത്തികൊണ്ടിരിക്കുമ്പോഴാണ് ഇവർ ആക്രമിക്കപ്പെട്ടത്. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
പുറത്തേക്കുള്ള കണ്ണികൾ
വർഗ്ഗം:1957-ൽ ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:കൊല ചെയ്യപ്പെട്ട രാഷ്ട്രീയ പ്രവർത്തകർ
തുപ്പൽ പ്രാണി
ഓക്കിനോറിൻക വിഭാഗത്തിലെ ഒരു കൂട്ടം ഹെമിപ്റ്റെറ പ്രാണികളാണ് ഫ്രോഗ്ഹോപ്പർ എന്നറിയപ്പെടുന്ന  തുപ്പൽ പ്രാണി അഥവാ സ്പിറ്റിൽബഗ്. ഇവയുടെ മുതിർന്ന പ്രാണികൾക്ക് വളരെ അകലേക്ക് ചാടാനുള്ള കഴിവുണ്ട്. ഈ സവിശേഷസ്വഭാവം ഗ്രൂപ്പിന് പൊതുവായ പേര് നൽകുന്നു. സസ്യങ്ങളുടെ നീരുറ്റിക്കുടിക്കുന്ന ഇവയുടെ നിംഫുകൾ നുര കൊണ്ടുള്ള ആവരണത്തിനകത്താണ് കഴിയുന്നത്.
ടാക്സോണമി
അഫ്രൊഫോറിഡേ, സെർകോപിഡേ, ക്ലാസ്റ്റോപ്റ്റെറിഡേ എന്നീ മൂന്ന് കുടുംബങ്ങളാണ് ഈ ജീവികുടുംബത്തിൽപ്പെടുന്നത്.
സ്പിറ്റിൽബഗ് നിംപ്‌സ്
സവിശേഷമായ നിംഫ് കാലഘട്ടമുള്ള ജീവികളാണിവ. ഇവ, കാഴ്ചയിൽ ഉമിനീരിനോട് സാമ്യമുള്ള നുര, ചെടിയുടെ സ്രവം കൊണ്ടുണ്ടാക്കുന്നു. അതിനാൽ നിംഫുകളെ സാധാരണയായി സ്പിറ്റിൽബഗ്ഗുകൾ എന്നും അവയുടെ നുരയെ കുക്കൂ സ്പിറ്റ്, ഫ്രോഗ് സ്പിറ്റ് (തവള തുപ്പൽ) അല്ലെങ്കിൽ സ്നേക്ക് സ്പിറ്റ്  എന്നും വിളിക്കുന്നു. ഈ സ്വഭാവമുള്ള തുപ്പൽ ഉൽ‌പാദനം സൈലെം ഫീഡിംഗ് എന്ന അസാധാരണ സ്വഭാവവുമായി ബന്ധപ്പെട്ടിരിക്കുന്നു. മറ്റ് പ്രാണികൾ പോഷക സമ്പുഷ്ടമായ ദ്രാവകം ഫ്ലോയം കലകളിൽ നിന്ന് വലിച്ചെടുത്ത് ആഹരിക്കുകയാണ് ചെയ്യുന്നത്. എന്നാൽ, തുപ്പൽപ്രാണികൾ, സൈലം കുഴലുകളിലൂടെ മേലോട്ടൊഴുകുന്ന നേർപ്പിച്ച സ്രവമാണ് ഉപയോഗപ്പെടുത്തുന്നത്. പുറന്തള്ളേണ്ട അധിക ജലത്തിന്റെ അളവും പ്രത്യേക ശ്വസന ട്യൂബുകളുടെ പരിണാമവും സ്പിറ്റിലിന്റെ സംരക്ഷണ അന്തരീക്ഷത്തിൽ സ്പിറ്റിൽബഗ് നിംഫുകളെ വളരാൻ അനുവദിക്കുന്നു. സാധാരണഗതിയിൽ പോഷകങ്ങൾ കുറവുള്ള ഭക്ഷണത്തിൽ ജീവികൾക്ക് അധികസമയം അതിജീവിക്കാൻ കഴിയില്ല. പക്ഷേ ഈ പ്രാണികളുടെ ദഹനവ്യവസ്ഥയിൽ രണ്ട് സിംബയോട്ടിക് ബാക്ടീരിയകളുണ്ട്, അവ അവശ്യ അമിനോ ആസിഡുകൾ നൽകുന്നു.